Vode Vojvodine obavile poribljavanje na 29 lokacije u pokrajini\nOstale teme Izvor: Agro Dan 13.04.2013.\nU okviru poribljavanja ribolovnog područja u nadležnosti Javnog vodoprivrednog preduzeća "Vode Vojvodine", na ukupno 29 lokacija u pokrajini pušteno je 17.800 kilograma mlađi šarana, saopštilo je to preduzeće.\nPoribljavanje je, protekla tri dana, obavljeno na lokacijama Hidrosistema Dunav-Tisa-Dunav, na delu Dunava, u zaštićenom Parku prirode Jegrička, na Čonopljanskom jezeru i na ostalim vodotocima u Vojvodini.\nTaj posao su, kako je navedeno, obavile stručne službe "Voda Vojvodine", u prisustvu predstavnika lokalnih udruženja ribolovaca i inspektora nadležnog pokrajinskog sekretarijata.\nU toku ove godine trebalo bi da bude obavljeno još jedno poribljavanje u zimskom period, čime bi se ispunio godišnji plan, navode u tom preduzeću i ističu da će puštena riblja mlađ u velikoj meri poboljšati strukturu ribljeg fonda, kako u količini tako i u njenom kvalitetu.\nNavedeno je i da će poribljene lokacije obilaziti ribočuvari "Voda Vojvodine", češće nego obično.\nStručnjaci u krušavačkom “Rubinu” Jaja neće poskupeti pred Uskrs?\nTrešnja se plaća 240 dinara\nVeliko interesovanje za premije\nPrimena modela italijanskog zadrugarstva u Srbiji


VLADA SRBIJE OBEZBEDILA SREDSTVA: Smederevska Palanka napokon dobija redovno snabdevanje vodom za piće\nStanovnici Smederevske Palanke, koji već godina žive sa restrikcijama vode, napokon će imati redovno snabdevanje pijaćom vodom, tvrdi Nikola Vučen, predsednik Privremenog organa koji, nakon uvođenja privremenih mera, vodi ovu šumadijsku opštinu.\nVlada Srbije odobrila je interventna sredstva u iznosu od 6.000.000 za rešavanje ovog problema.\n- Posle pola veka, glavna pumpa za vodovod, koja je postavljena 1968. godine biće zamenjena novom. Sa sadašnjih tridesetak litara protok vode će se znatno povećati, i do 80 litara vode u sekundi – kaže Vučen.\nBiće zamenjena i potisna pumpa u Zlatiborskoj ulici, ugrađena još 1974. koja je glavna za uredan transport vode za Mikulju i naselja sve do Male Plane.\n- Već dugo vremena ti delovi grada vodu dobijaju tek u kasnim jutarnjim satima, jer postojećoj pumpi, posle noćnih isključenja zbog restrikcije, treba mnogo vremena da postigne optimalan nivo rada. Trećom pumpom, koja služi za prebacivanje vode iz bunara Buline vode do bunara Singer, normalizovaćemo snabdevanje vodom Kolonije.\n- Na proleće, kad vremenske prilike to dozvole, izvršićemo revitalizaciju šest bunara i u njih staviti pumpe, koje smo već kupili – nastavlja najviši opštinski funkcioner.On naglašava da je u pitanju samo „gašenje požara“, jer je za obezbeđivanje dugoročnog normalnog snabdevanja Palanke vodom neophodno uraditi „krupne i veoma skupe sistematske radove“, uključujući i zamenu dotrajale kanalizacione mreže i osposobljavanje zapuštenih bunara. Smederevska Palanka ima 11 svojih bunara iz kojih se grad snabdeva vodom, ali da su samo dva u funkciji.\nPo njegovim rečima, odgovornost za katastrofalno stanje u snabdevanju Palanke vodom snose sva opštinska rukovodstva u poslednje dve decenije, ali najviše ono koje su vodili sadašnji narodni poslanik Radoslav Milojičić Kena i DS.\n-Još 2008. godine, dakle pre devet godina, za rešavanje pitanja vodosnabdevanja uzet je kredit od 200 miliona dinara. Zvuči pomalo neverovatno ali ni jedan dinar nije potrošen za vodovod i slično, već bog zna za šta. Sada je taj dug narastao na skoro 300 miliona dinara i Smederevska Palanka ga nosi kao kamen o vratu – kaže Vučen.\nRešavanje zaostalih problema prethodnika\n- Znam da su građani na ivici strpljenja, da su očekivali da će se, nakon što je SNS preuzela vlast, ogromni problemi koji su jedno vreme paralisali ovaj grad brže rešavati, međutim stanje koje smo zatekli bilo je katastrofalno. Dodatni problem je i svojevrsni haos u Skupštini opštine koji je nama koji smo, zajedno sa predsednikom Toplicom Pintorovićem, vodili opštinu često vezivao ruke. Procenjeno je da najkraći put iz ove situacije vodi preko privremenih mera i zato su i uvedene – objašnjava Nikola Vučen, koji je do njenog raspuštanja obavljao dužnost predsednika Skupštine opštine.\nLast modified on Nedelja, 10 Decembar 2017 10:40\n« Danas pojačana kontrola saobraćaja Posvećenost osobama sa invaliditetom »


Treći Ukusi Vojvodine u Limanskom parku\nBack REPORTAŽE NAJAVA Treći Ukusi Vojvodine u Limanskom parku\npetak, 30 avgust 2019 07:18\nU autentičnom ambijentu poznatog novosadskog restorana nacionalne kuhinje „Sokače“ (Pap Pavla 11), i topao doček njegovog vlasnika, gospodina Jovana Nikolića Njegovana, održana je konferencija za medije povodom trećeg po redu Eno-gastronomskog festivala „Ukusi Vojvodine“, koji će biti održan 7. i 8. septembra u Limanskom parku, u Novom Sadu.\nFestival ustanovljen sa zadatkom reprezentovanja tradicionalne vojvođanske kuhinje i apostrofiranja njenog mesta u savremenim gastro krugovima, uz osnaživanje malih proizvođača iz Vojvodine, već posle dva izdanja prepoznat je kao naizbežna eno-gastronomska stanica u kalendaru godišnjih događaja. Da bi odgovorilo zadatku, organizatori manifestacije Udurženje „Interfest“ Novi Sad, potrudili su se da okupe proizvođače koji svoju proizvodnju baziraju na starom načinu rada po recepturama nasleđenim od starijih generacija.\nMenadžer ove jedinstvene fešte, gospođa Jadranka Beljan Balaban, saopštila je da je do sada prijavljeno 90 učesnika - izlagača i da je to, po mišljenju organizatora i gornja granica koju dozvoljavaju prostorni uslovi. Na taj način, smatraju organizatori, biće omogućena zastupljenost proizvoda na pravi način, kao i laka dostupnost publici, koja se očekuje u rekordnom broju. Od proizvođača ove godine će se predstaviti 80% onih koji su učestvovali na prethodna dva događaja, ali pripremljene su i novine koje će uneti neophodno osveženje. Gospođa Balaban je naglasila da će sve izloženo moći i da se proba, ali i kupi po povoljnijim cenama.\nDr Nikola Vuksanović, u ime organizatora takmičenja kulinara je pored ostalog predstavio III Internacionalno takmičenje Master kitchen, sa temom jela pripremljenih na vojvođanski način ili jela od proizvoda karakterističkih za ovaj prostor.\nOve godine se kao prijatelj manifestacije, pridužila MI „Neoplanta“ prepoznavši identičnu misiju - unapređenja kvaliteta tradicionalnih proizvoda. Marketing menadžer „Neoplante“, gospođa Zora Kovačević, iskoristila je priliku i predstavila novi proizvod ove kompanije, delikates „Zicer“ kobasicu na vojvođanski način, koja sadrži 70% čistog svinjskog mesa, u prirodnim crevima, bez pojačivača ukusa, veštačkih boja.\nZa muzički deo festivala kao i uvek kada je u pitanju kvalitetan zvuk, zadužen je maestro Aleksandar Dujin, džez pijanista, kompozitor i aranžer. U duhu kulturnog identiteta grada, ovaj urbani događaj, na dve bine naizmenično će pratiti gudači, jazz okrestar i izvođači tradicionalnih pesama i igara.\nDirektor Turističke organizacije grada Novog Sada, gospodin Branislav Knežević je istakao da su „Ukusi Vojvodine“ važan mozaik u turističkoj slici grada, u kojem se na godišnjem nivou održava 200 malih, velikih i svetski poznatih festivala, a sve u cilju obezbeđivanja dolazaka turista svih 365 dana. On je izrazio zadovoljstvo što su „Ukusi Vojvodine“ za samo dve godine, u izrazito jakoj konkurenciji, uspeli da zauzmu poziciju u grupi velikih festivala, čemu je doprinelo mesto održavanja (istakavši da svi, a posebno turisti vole parkove), karakter porodične manifestacije, pažljivo planiran vizuelno-kreativni aspekt, a pre svega visok kvalitet ponuđenih tradicionalnih proizvoda.\nNa konferenciji su se predstavili i gospođa Ljubica Erkić Buba, ispred „Pastai testenina“, i gospodin Sava Graorac, Prerada mesa „Mangulica“, redovni izlagači na ovoj manifestaciji. Popularna Ljubica Pastai je obećala da će osim izloženih preko 20 vrsta testenine proizvedenih na tradicionalan način ove godine u okviru štanda biti i kuvanja, pa će tako posetioci moći da probaju taške, nasuvo sa makom, pužiće sa vanila kremom i grožđicama, kao i šumski paprikaš sa gljivama i obaveznim testom. Gospodin Sava Mangulica je najavio da će se uz standardne suvomesnate proizvode od mangulica, na štandu kuvati i specijalitet kuće - paprikaš od mangulice.\nOrganizatori su mislili i na decu, koju će, u za njih određenom prostoru, animirati profesionalni vaspitači. Osim igara, za decu su osmišene radionice, gde će moći da umese svoju prvu pitu od jabuka, nauče kako se pravi voćna salata...\nVaučerima Ukusa Vojvodine u različitim apoenima, koji će ovog puta moći da se kupe na pet mesta, posetioci će moći da evociraju zaboravljene ukusa pevčjeg i ovčjeg paprikaša, riblje čorbe, sataraša, pasulja, sarme, kobasica od mangulice, turinske kobasice, lemeški i sremski kulen... Osim brojnih vinarija i mali proizvođači kraft piva će predstaviti najnovije trendove u ovoj proizvodnji.\nOrganizatori su se potrudili da izađu u susret svim ukusima publike, i kada je u pitanju hrana i zabava. „Ukusi Vojvodine“ je festival koji se ne sme propustiti. Osim domaće publike najvaljene su grupe gostiju iz cele Srbije, Hrvatske, BiH, Slovenije, Mađarske i Rumunije.


09.07.2019 u 22:06\nMARIJAMPOLj – Fudbaleri Crvene zvezde remizirali su večeras bez golova protiv litvanske Suduve u Marijampolju, u prvoj utakmici 1. kola kvalifikacija za Ligu šampiona. Pred oko 4.000 gledalaca na Arvi areni, crveno-beli su prilično slabu partiju pružili protiv autsajdera, koga su prošle godine bez problema eliminisali sa ukupnih 5:0, prenosi Tanjug. Tim Vladana Milojevića u nekoliko momenata bio je i na ivici poraza, Samir Kerla i Ovidijus Verbickas su promašili odlične šanse, ali i na drugoj strani Mohamed El Fardu Ben nije iskoristio zicer, uz još nekoliko prilika, kao i Mirko Ivanić. Moraće prvak Srbije da bude mnogo bolji u Beogradu ako misli da izbori prolaz u drugo kolo, gde ga skoro sigurno već čeka finski Helsinki posle ubedljive pobede nad Toršavnom 3:0. Zvezda je i\n04.07.2019 u 13:20\nKanjas veruje da Zvezda može ponovo da se plasira u LŠ\nNovi vezni fudbaler Crvene zvezde Hose Alberto Kanjas izjavio je da je od srpskog reprezentativca Aleksandra Prijovića mnogo čuo o prvaku Srbije i da mu je pomogao u izboru kluba nakon odlaska iz PAOK-a. Bivši vezista Betisa, Espanjola i Svonsija, koji je igrao zajedno sa Prijovićem u solunskom klubu, ima 32 godine i prvi je Španac u istoriji Crvene zvezde. „Pre nekoliko dana pričao sam sa njim, rekao mi je da je klub istorijski. Pomogao mi je dosta i ponudio mi pomoć ako mi bilo šta zatreba u Srbiji. Voleo bih da dođe na neku utakmicu”, rekao je Kanjas na promociji na stadionu „Rajko Mitić”. Kanjas je poručio da mu je drago što je došao u tako veliki klub i da zna da je bio prvak Evrope 1991. godine. „Bilo je drugih ponuda, i od PAOK-a da produžim ugovor, ali nije bila\n01.07.2019 u 20:08\nPobeda Zvezde na kraju priprema u Austriji\nVINDIŠGARSTEN - Fudbaleri Crvene zvezde pobedili su austrijskog drugoligaša Blau Vajs 3:1 (0:0) u prijateljskoj utakmici u Austriji. U poslednjoj proveri Zvezde na pripremama u Vindišgarstenu sva četiri gola su pala u finišu, pogađali su Veljko Simić u 78, Lorenco Ebesilio u 81. i Miloš Vulić 88, a za Austrijance Samir Mehmeti u 85. minutu. Tim Vladana Milojevića pripreme je završio sa dve pobede, računajući i onu protiv Vindišgarstena (7:0), uz dva remija protiv Kluža (1:1) i Apolona (1:1) i poraz od Zenita iz Sankt Peterburga (1:0). Crveno-beli se sutra vraćaju u Beograd, tačno sedam dana pre zvaničnog početka sezone i gostovanja Suduvi u prvom meču prvog kola kvalifikacija za Ligu šampiona.


Početak/Društvo/Onlajn platforma za lakše kretanje mladih sa invaliditeom\nUdruženje AzBuki iz Niša napravilo je proteklih meseci platformu za onlajn mapiranje pristupačnih mesta za mlade sa invaliditetom i održalo trening kurs za mlade sa invaliditetom o pravima koja se tiču samostalnosti pri kretanju i njihovoj zaštiti, izjavila je menadžer projekta tog udruženja Žaklina Eftimovski.\n„Cilj projekta je podrška mladima sa invaliditetom i omladinskim radnicima koji rade sa mladima sa invaliditetom. Podrška se sastoji u povećanju razumevanja za prava osoba sa invaliditetom na osamostaljivanje pri kretanju, regulisanju pristupa i podsticanju socijalne uključenosti korišćenjem internet mape pristupačnih mesta za slobodne aktivnosti’’- kaže Efitmovski.\nNa ovaj način se vrši osnaživanje mladih sa invaliditetom za zaštitu i korišćenje svojih prava, pre svega prava na mobilnost kroz mogućnost korišćenja postojećih i novih dostupnih lokacija za sprovođenje slobodnog vremena.\n‘’Mapiranje lokacija, ažuriranje i korišćenje internet alata omogućavaju mladima sa invaliditetom kontakt sa vršnjacima i sprečavanje socijalne izolacije“, izjavila je Efitmovski na skupu na kojem su predstavljeni rezultati projekta. ‘’Platforma za onlajn mapiranje pristupačnih mesta za mlade sa invaliditetom uticaće na smanjenje nivoa otuđenosti omladine sa invaliditetom koja živi u socijalnoj izolaciji zbog prepreka mobilnosti i otvoriće im vrata ka raznim mestima gde bi mogli da odu’’.\nOna je istakla da su platforma i trening urađeni u okviru projekta „Podrška osamostaljivanju pri kretanju mladih sa invaliditetom kroz usmeravanje i mapiranje pristupačnih lokacija“ koji je AzBuki realizovao u proteklih godinu dana.\n„Tokom realizacije projekta uticali smo na razumevanje većeg broja ljudi o problemima sa kojima se mladi suočavaju zbog njihovih fizičkih nedostataka. To je od velike važnosti za mlade i njihove porodice, jer bi mogli steći nadu da njihovi problemi nisu samo njihovi“, kazala je je Eftimovski.\nOna je podsetila da je pomenuti projekat udruženje AzBuki realizovalo zajedno sa partnerima iz Bugarske i Italije a finansirala ga je Evropska komisija kroz program Erasmus plus.\nazbuki kretanje mladi sa invaliditetom onlajn platforma\nHumanitarna prodajna izložba suvenira\nBubble Fest 2019: Baloni, mehurići i deca\nAZBUKI PREDSTAVIO PROJEKAT “SVI SMO JEDNAKI”: Mladi u borbi protiv narkomanije


Spomenik Stefanu Nemanji krenuo iz Moskve za Beograd /foto/ - Sputnjik Srbija\n06:46 29 Novembar 2020\n© Foto : www.gradnja.rs\n21:47 04.08.2020 Preuzmite kraći link\nPrvi kamion sa delovima spomenika Stefanu Nemanji krenuo je danas iz Moskve, objavio je na svojoj Fejsbuk stranici zamenik gradonačelnika Beograda Goran Vesić.\nMonument će stići u 10 kamiona, a plan je da prva četiri dela stignu do 14. avgusta.\nPostavljanje je planirano da počne 15. avgusta, prenose „Novosti“.\nPostavljanje spomenika Stefanu Nemanji na Savskom trgu počinje 4. avgusta, a radovi će biti završeni do sredine oktobra, najavio je ranije Vesić i dodao da se završetak rekonstrukcije samog Savskog trga očekuju do početka novembra.\nVesić je naveo da će delovi spomenika stizati iz Rusije do 15. septembra.\nOn je pojasnio da će prvo biti postavljen postament, koji predstavlja razbijeni „vizantijski štit“, u koji će građani moći da ulaze.\n„U njemu će moći da vide najznačajnije događaje iz istorije Srbije i života Stefana Nemanje“, rekao je Vesić.\nStefan Nemanja, spomenik


Griboski: Usvajanje zakona - i pobeda i poraz za Obamu\nDžozef Griboski, predsednik Instituta za verska pitanja i javnu poliitku\nKako će se usvajanje nacrta zakona o reformi zdravstvenog osiguranja u Predstavničkom domu američkog Kongresa odraziti na unutrašnju i spoljnu politiku SAD i predsednika Obame? Naš saradnik Branko Mikašinović postavio je to pitanje predsedniku američkog Instituta za verska pitanja i javnu politiku, Džozefu Griboskom.\nGriboski: Usvajanje tog nacrta sa 219 prema 212 glasova predstavlja koliko pobedu toliko i poraz za predsednika Obamu. To je svakako istorijska pobeda za demokrate, koja će obezbediti zdravstveno osiguranje onima koji ga sada nemaju. Medjutim, zbog male razlike u glasovima i protivljenja velikog dela javnosti, od levice preko centra do desnice, očekuju se problemi za predsednika i njegov uticaj i popularnost, a ukazuje se i na mogućnost jačanja uticaja republikanaca na predstojećim kongresnim izborima u novembru. S druge strane, usvajanje tog nacrta ukazuje na jaku poziciju predsednika i njegov uticaj, njegovu političku rešenost i političku posvećnost, što bi u inostranstvu moglo da se protumači kao znak da će predsednik biti u stanju da ispuni svoja obećanja i obaveze.\nGlas Amerike: Da li će taj Obamin uspeh doprineti jačanju njegovog političkog uticaja?\nGriboski: Usvajanje tog nacrta neki vide kao veliku pobedu, ali je problem u tome što predsednika i dalje napadaju - sa levice zbog odustajanja od državne opcije, sa desnice zbog sumnji u njegovu ustavnost, a sa centra zbog poreskih zabrinutosti. Sve to moglo bi da ograniči predsednikov uticaj. Gradjani su oštro podeljenih gledišta o novom zakonu što bi moglo da oslabi predsednikove inicijative za reformu imigracione, poreske i klimatske politike, što su sve pitanja od primrnog interesa za predsednika. I spoljna politika je postala daleko više unutrašnje pitanje, nego što je bila ranije. Dakle, vlada neizvesnost u pogledu toga šta će predsednik biti u stanju da učini, na primer u Avganistanu, Pakistanu, na Bliskom istoku i vezi sa nuklearnim sporazumom sa Rusijom. Samo nekoliko sati posle usvajanja nacrta, nekoliko saveznih država povelo je sudski postupak tvrdeći da se on kosi sa Ustavom. Sve su to problemi za predsednika i njegovu stranku.\nGlas Amerike: Da li će politička budućnost predsednika Obame zavisiti od ekonomije ili od spoljnopolitičkih izazova?\nGriboski: Do kongresnih izbora ima još osam meseci i ljudi bi do tada mogli da zaborave na zakon o zdravstvenom osiguranju, ali svakako neće zaboraviti na ekonomiju. Ako ekonomska situacija nastavi da se pogoršava, uz visoku stopu nezaposlenosti, mogućnost novih poreza i smanjenja kvaliteta usluga, ekonomija će nastaviti da bude glavna smernica koja će voditi predsednika i odlučiti o političkoj budućnosti njegove stranke i njega samog. Spoljna politika neće imati toliki uticaj ukoliko ne bi došlo do veoma značajnog zaokreta u, recimo, ratu u Avganistanu. Ako se situacija u tom regionu pogorša i broj američkih žrtava poveća, to bi mogo negativno da utiče na predsednikovu poziciju i popularnost. U suprotnom, glavni faktor će biti ekonomija.


"Mađarska koalicija" peta partija vojvođanskih Mađara | (Vesti - 26. 02. 2009) Subotica.com\n"Mađarska koalicija" peta partija vojvođanskih Mađara\n26.02.2009. u 09:29h\n
Na političkoj sceni Srbije pojavila se i peta stranka vojvođanskih Mađara, pod nazivom Mađarska koalicija. Partija je osnovana u Subotici još 27. januara ove godine, ali je tek juče stigla zvanična potvrda nadležnih organa o njenoj registraciji.
\nZa predsednika nove stranke izabran je Balint Laslo, koji je u svom prvom obraćanju javnosti u tom svojstvu istakao da će pokušati da oko sebe okupi sve one koji nisu zadovoljni radom stranaka vojvođanskih Mađara od prošlih izbora do sada.\n"Smatramo da Savez vojvođanskih Mađara (SVM), kao najveća manjinska stranka, ima preveliki uticaj na svim nivoima vlasti, a želeli bismo da na nove osnove postavimo i koncept teritorijalne autonomije Mađara u Vojvodini", dodao je on.\nU Vojvodini trenutno postoje četiri stranke vojvođanskih Mađara. Pored SVM-a (predsednik Ištvan Pastor), tu su i Demokratska stranka vojvođanskih Mađara (Andraš Agošton), Demokratska zajednica vojvođanskih Mađara (Šandor Pal) i Mađarski građanski savez (Laslo Rac Sabo).\nPrve tri su okupljene u "Mađarsku koaliciju", formiranu decembra 2007. godine radi zajedničkog nastupa na izborima, ali koja formalno i dalje postoji.\nTim povodom visoki funkcioner SVM i poslanik te stranke u Skupštini Srbije Balint Pastor je izjavio da naziv nove partije može da zbuni građane.\n"Svi u Vojvodini znaju da `Mađarsku koaliciju` čine SVM, DSVM i DZVM. Pravno gledano to nije partija, već savez partija. Pošto je taj savez već dva puta nastupio na izborima nadam se, ipak, da će građani tačno znati o kojoj koaliciji se radi", dodao je Pastor u izjavi Internet portalu "Vojvodina danas".


Potpisan ugovor o saradnji sa Alfa Univerzitetom\n11.sept.2013. - Novi Sad\nAlfa univerzitet koji nosi epitet Prvog privatnog Univerziteta u Srbiji, i slogan UVEK PRVI, prepoznao je neophodnost da u svakoj oblasti bude lider i da sarađuje sa liderima u njihovim oblastima. Rezultat ove težnje je i potpisan ugovor o poslovno-tehničkoj saradnji između Billans Internationala i Alfa univerziteta i Agencije KGB Finance iz Beograda.\nUVRA ima cilj da se srpske računovođe umreže u jedan sistem\n4. sep. 2011. - Beograd\nSrpsko udruženje vlasnika računovodstvenih agencija odlučilo se za primenu Billans rešenja prvenstveno zbog mogućnosti da se srpske računovođe umreže u jedan sistem koji će biti najnaprednji u Evropi.\nPrvo srpsko internet računovodstveno rešenje\n25. jan. 2011. - Beograd\nPrvi srpski internet računovodstveni sistem za mala i srednja preduzeća koji u Novom Sadu razvila je kompanija Billans International, a koji se nakon skoro godinu dana testiranja plasirana tržište Srbije, posle uspeha postignutog na tržištima Italije, Slovenije i Bosne i Hercegovine.\nImajući u vidu da 96,8% mikro i malih preduzeća u Srbiji ima internet priključak, logično je bilo razviti poslovno rešenje koje će se koristiti preko Interneta, koje će imati nisku cenu, jednostavnu upotrebu sve funkcionalnosti koje su malim firmama potrebne u svakodnevnom radu.\n25. januara, u Beogradskom ART Hotelu, održana je konferencija za štampu koja je okupila vodeće novinare iz finansijsko-elektronskog sveta Srbije.\nTokom kratke prezentacije upoznati su sa našim web računovodstvenim rešenjem Billans, koji je namenjen malim i srednjim firmama.\nSlike sa konferencije i utiske prenete iz medija koji su pisali o dogadjaju možete pogledati u nastavku ovog teksta.


Beta 12. januara 2022. 16:15\nBivši predsednik sindikata radnika Elektroprivrede Srbije (EPS) Milan Djordjević odbacio je danas tvrdnje da je organizator sabotaža u tom javnom preduzeću i rekao da takve optužbe mogu da smisle samo „šizofreni“ ljudi.\n„Pretpostavljam da te optužbe dolaze od bivšeg vršioca dužnosti direktora EPS-a Milorada Grčića i bivšeg predsednika sindikata ‘Kolubare’ Miodraga Rankovića“, rekao je Milan Djordjević za Betu.\nDjordjević je rekao da ga do sada niko nije pozivao na saslušanje u vezi sa optužbama za sabotažu, jer ne samo, kako je dodao, da to nije mogao da učini jer nije ni mogao da udje u EPS zato što mu je Grčić zabranio,“nego ne bi ni pomislio tako nešto jer je i sam ustupio kuću za otvaranje kopa“.\n„Grčić je direktni krivac za sve što se dogodilo u EPS-u jer je uterao strah u ljude i niko ništa nije smeo da kaže, a ako je i rekao niko ih nije slušao. Bilo je upozorenja da je naišao ugalj lošeg kvaliteta, pomešan sa glinom koja se zalepila za zidove gorionika termoblokova i u decembru prošle godine izazvala zastoj proizvodnje električne energije u termoelektrani ‘Nikola Tesla’ u Obrenovcu“, rekao je Djordjević.\nIstakao je da je bagerista koji je radio na odlagaču za ugalj na kopu u Lazarevcu koji se juče zapalio „divan dečko“ koji nije kriv za požar koji je verovatno izazvan velikim trenjem i visokom temperaturom na traci zbog velike količine nataložene prljavštine.\n„Kakva sabotaža, taj dečko je divan čovek. On je čak član vladajuće SNS i odbornik u Skupštini opštine Lazarevac“, rekao je Djordjević.\nHavarije u EPS-u su, kako je ocenio, posledica nemara i straha kod pojedinih ljudi od dosadašnjeg v.d. direktora Milorada Grčića koji je „uveo sistem u zlo“.\n„Ako ministarka nije dobro radila zašto je nije smenila Vlada Srbije, ne može Grčić da je smeni. On je kriv što je nastala havarija u EPS-u i što je obustavljena proizvodnja struje, pa je morala da se uvozi. Struju nije uvozila ministarka Mihajlović, nego EPS“, rekao je Djordjević.


Za ponedeljak, 30. avgust 2010. : Nadlanu.com\nZa ponedeljak, 30. avgust 2010.\nBEOGRAD, 30. avgusta 2010. (Beta) - Beogradski dnevni listovi na naslovnim stranama današnjih izdanja najviše pažnje posvetili su rezoluciji o Kosovu koju je Srbija podnela Generalnoj skupštini UN, sportskim i ekonomskim temama.\nALO - "Policija čuva leđa Stojkoviću", piše list povodom pretnji koje su upućene fudbaleru Vladimiru Stojkoviću, nakon prelaska nekadašnjg golmana Crvene zvezde u Partizan.\nBLIC - Pod naslovom "EU ne želi debatu o Kosovu u Njujorku" list objavljuje razgovor s predsednicom Spoljnopolitičkog saveta Ministarstva spoljnih poslova Sonjom Liht. O prelasku bivšeg golmana Crvene zvezde Vladimira Stojkovića u Partizan list piše pod naslovom "Stojković tražio da ne brani na 'Marakani'".\nVEČERNJE NOVOSTI - O visokim zaduženjima građana pod naslovom "Svaki drugi u minusu". U tekstu naslovljenom "Alibi za odbegle saborce" list piše o pripadniku Zemunskog klana Sretku Kaliniću.\nDANAS - "Tadićevi i Jeremićevi saradnici kod Ketrin Ešton", naslov je teksta posvećenog usaglašavanju rezolucije o Kosovu sa EU. O prelasku Vladimira Stojkovića u Partizan list prenosi izjavu predsednika tog fudbalskog kluba Vladimira Đurića, pod naslovom "Đurić: Neviđena kampanja protiv Stojkovića".\nKURIR - List prenosi izjavu lidera Srpske napredne stranke Tomislava Nikolića "Spremite se za nezavisno Kosovo". O najavama protesta prosvetnih radnika list piše pod naslovom "Živeo raspust - Štrajk najavljuje 660 škola".\nPOLITIKA - "Krizna grupa predlaže razgovore Tadića i Tačija", naslov je teksta o izveštaju Međunarodne krizne grupe u kome se ocenjuje da bi pregovori u kojima bi učestvovali predsednik Srbije Boris Tadić i kosovski premijer Hašim Tači mogli da obezbede rešenje problema. Pod naslovom "Aktivirao bombu na seoskoj slavi" list piše o incidentu u selu Bostane kod Novog Brda, u kome je povređeno šest osoba.\nPREŠ - Pod naslovom "Novi talas štrajkova" list piše da su proteste u septembru najavili taksisti, nastavnici i poljoprivrednici.\nPRAVDA - "Veće šanse u pregovorima", naslov je istraživanja lista o tome zašto je Beograd pristao da unese izmene u tekst rezolucije o Kosovu koju podnosi Ujedinjenim nacijama. O dogovoru lidera opozicione Nove Srbije i Srpske napredne stranke "Ujedinjenje: Velja Ilić i Toma Nikolić".\nPRIVREDNI PREGLED - "Počinje trgovanje akcijama NIS-a na berzi", o početku berzanskog trgovanja akcijama Naftne industrije Srbije. O dogovoru Međunarodnog monetarnog fonda i Vlade Srbije "Plate i penzije veće za 5,5 odsto".


Centralna banka Rusije je donela odluku da preduzme mere da podrži finansijsku stabilnost, pošto je ruska imovina na berzama naglo pala usled straha od razvoja geopolitičke situacije nakon što je Moskva poslala, kako kaže, "mirovne snage" u istočnu Ukrajinu.\nAmeričke Federalne rezerve (FED) odobrile su amandman na uredbu kojom se visokim zvaničnicima zabranjuje da trguju akcijama, obveznicama i kriptovalutama.\nSavet EU usvojio je predlog Evropske komisije o hitnoj makrofinansijskoj pomoć od 1,2 milijarde evra u obliku zajmova za podsticanje stabilnosti u Ukrajini.\nTržišna vrednost bitkoina koje drži kompanija “Tesla” iznosila je 31. decembra prošle godine 1,99 milijardi dolara.\nBinance kupuje udeo u Forbes-u\nNajveća svetska berza kriptovaluta Binance, planira strateško ulaganje od 200 miliona dolara u izdavačku kompaniju s tradicijom dugom 104 godine – Forbes.


XVI ekonomsko politički forum POLJOPRIVREDA SRBIJE – MOGUĆNOSTI I OGRANIČENJA - Konferencije - BIG\nPočetna Konferencije XVI ekonomsko politički forum POLJOPRIVREDA SRBIJE – MOGUĆNOSTI I OGRANIČENJA\nXVI ekonomsko politički forum POLJOPRIVREDA SRBIJE – MOGUĆNOSTI I OGRANIČENJA\n26.02.2013. 11:00 Beograd\nBEOGRAD - Ministarstvo poljoprivrede predložiće Vladi Srbije mere koje treba da doprinesu da privremeno zatvorene farme finansijski ne pate - da im se da besplatno po 300 kilograma kukuruza iz robnih rezervi, zeolit i da im se plati mleko, čak iako se ustanovi da nije ispravno, najavio je danas državni sekretar u tom ministarstvu Danilo Golubović.\nGlavni zadatak Vlade Srbije da sistem vrati u normalu, rekao je Golubović novinarima pred početak foruma o poljoprivredi koji su u Pres centru Tanjuga organizovali Fondacija "Konrad Adenauer” i "Business Info Group” organizuju XVI ekonomski politički forum.\nGolubović je ukazao i da će međuregionalna saradnja dati efekte, najavljujući da će Srbija i Hrvatska najverovatnije potpisati sporazum o tome da se nominuje laboratija u EU koja će biti jedina merodavna za ceo region, što će ministar poljoprivrede Goran Knežević sledeće nedelje ponuditi i ostalim kolegama iz regiona.\nCeo region je u problemu, u Hrvatskoj je slična situacija kao i u Srbiji - "kojekakve laboratorije i interesne grupe počele su da se uključuju u rad nadležnih organa", rekao je Golubović.\nProblem prisustva aflatoksina u mleku koštaće nas stotine miliona evra, jer država nije reagovala na vreme, izjavio je agroekonomista, Goran Živkov.\n"Ministarstvo (poljoprivrede) sada radi sve što treba da radi, ali je pitanje zašto to nije ranije radilo", istakao je Živkov, dodajući da je trebalo preduzeti odgovarajuće korake imajući u vidu da se i jesenas znalo za pojavu aflatoksina u kukuruzu.\nPojedini poljoprivrednici su "pokazali više znanja nego država", jer su odvajali zdrav od zaraženog kukuruza, rekao je Živkov.\nŽivkov tvrdi da se ranije reagovalo, šteta bi bila mnogo manja, pa bi u septembru iznosila milion evra, a u decembru 10 miliona evra. Na pitanje novinara da li su mleko i meso u Srbiji bezbedni za ishranu, Živkov je rekao da ne zna i "nema rendgenske oči", te da svako treba da uradi ličnu procenu, što je on, kako ističe, uradio u novembru i prestao da kupuje domaće mleko i sir.\nNasuprot Živkovu, predstavnici Ministarstva poljoprivrede i Instituta za ekonomiku poljoprivrede istakli su da je hrana u Srbiji potpuno bezbedna, a da je sve što je sumnjivo povučeno iz prometa.\nDirektor Instituta za ekonomiku poljoprivrede, Drago Cvijanović, kazao je da aflatoksin u Srbiji nije poznat od juče, nego u poslednjih trideset godina i više, a cela ova priča je, prema njegovoj oceni, "više ispolitizovana".\nOn je istakao da su fitosanitarna i veterinarska služba u Srbiji uvek bile vrhunske, i mogu se uporediti sa bilo kojom zemljom Evrope i sveta, a do problema je došlo zbog pucanja repro-lanaca, jer se pojavio veliki broj malih gazdinstava koja su praktično ostala bez nadzora i kontrole. Cvijanović je zaključio da Srbija ipak još uvek jede kvalitetnu hranu, a da uvek može da se desi neki ovakav slučaj.\nU EU sa svojim modelom razvoja agrara\nEvropska unija jeste šansa za poljoprivredu Srbije, ali zajedničku agrarnu politiku EU ne treba slepo slediti, već naći sopstveni model i odgovarajuća rešenja za domaće uslove, složili su se danas učesnici foruma.\nKako je istaknuto, neophodne su investicije u agrar, posebno u prerađivačke kapacitete, podizanje konkuretnosti, udruživanje i edukacija poljoprivrednih proizvođača.\nDržavni sekretar Golubović је rekao da Srbija od 2000. godine do danas nije iskoristila mogućnosti koje joj je pružala Evropa u sektoru agrara, pa smo sada u problemu kako brzo da se pripremimo za skoru liberalizaciju tržišta.\nPredstoje nam veliki izazovi u pogledu donošenja Strategije razvoja poljoprivrede, koja će biti rađena po principima strategije EU, osnivanje Nacionalne referentne laboratorije, kao i akreditacije Uprave za agrarna plaćanja.\nTakođe, farmere u Srbiji treba pripremiti za žestoku konkurenciju, naglasio je Golubović, upozorivši da su neke zemlje EU od izvoznika poljoprivrednih proizvoda postale uvozno zavisne. On je podsetio i da je Srbija nedavno usvojila Zakon o podsticajima u poljoprivredi i ruralnom razvoju, koji je po prvi put sistematski uredio tu oblast.\nGoran Živkov је ocenio da je srpski agrar danas tamo gde je Evropa bila 70-ih godina prošlog veka, i da treba da odlučimo šta treba da radimo - da li da slepo kopiramo EU, ili nađemo našu agrarnu politiku.\nOn je istakao da su nam u ovom trenutku najpotrebnije investicije, jer bez njih najveći deo agrara neće moći da bude konkurentan, dodajući da je neophodna jedinstvena agrarna politika za rešavanje naših problema\nDrago Cvijanović rekao je da treba što hitnije doneti Strategiju razvoja poljoprivrede, ponovo uspostaviti pokidane repro-lance, uvažiti komparativne prednosti pojedinih regiona u zemlji...\nOn je naglasio da nema razvoja agrara bez specijalizacije, organizacije i kooperacije.\nVesko Perović kazao je da ta holandska kompanija ima pozitivna iskustva u našoj zemlji, partnerski odnos sa dobavljačima, kao i da pivo "Amstel" proizvedeno u Srbiji izvozi na Tajvan i na tržišta regiona. Vizija Hajnekena je da koristi domaće resurse i sarađuje sa domaćim dobavljačima, što ćemo činiti i dalje, naveo je Perović.\nMinistarstvo poljoprivrede predložiće Vladi Srbije mere koje treba da doprinesu da privremeno zatvorene farme finansijski ne pate - da im se da besplatno po 300 kilograma kukuruza iz robnih rezervi, zeolit i da im se plati mleko, čak iako se ustanovi da nije ispravno, najavio je danas državni sekretar u tom ministarstvu Danilo Golubović.\ndirektor Instituta za ekonomiku poljoprivrede\nagroekonomista, konsultant SEEDEV\npredstavnik holandske firme „Heineken" u Republici Srbiji\ndržavni sekretar u Ministarstvu poljoprivrede, šumarstva i vodoprivrede Republike Srbije


"Kineski telekom" koji je zainteresovan za privatizaciju "Telekoma Srbija" teško da je izvesni kupac, pošto je "Dojče telekom" uveliko prisutan u regionu i "i te kako zainteresovan za kupovinu srpskog teleoperatora", pišu danas beogradski elektronski mediji.\nNemačka kompanija uglavnom poseduje stoprocentno ili većinsko vlasništvo u bivšim državnim monopolima. U regionu posluje u Hrvatskoj, Makedoniji, CG, Mađarskoj, Bugarskoj, Rumuniji... dok u Srbiju planira da uđe preko američkog investicionog fonda "Apolo", tvrde mediji.\nZa kupovinu srpskog "Telekoma" neobavezujuće ponude iznad jedne milijarde evra dala su dva kupca - Fond "Apolo" koji bi, prema nezvaničnim saznanjima, za najviše dve godine preprodao ga "Dojče telekomu" i drugi kupac je ruska telekomunikaciona kompanija.\nFond "Apolo", nezvanično, nudi 1,2 milijarde evra, mada je Srbija, takođe nezvanično, spremna da svoj paket vlasništva od 58 odsto akcija plus 20 odsto akcija čiji je vlasnik sam "Telekom", proda za 1,4 milijarde evra.\nPredsednik Jedinstvenog sindikata "Telekoma" Slavoljub Kandić tvrdi da bi cena ispod 1,7 milijardi evra za kupovinu 78 odsto "Telekoma" bila manja od ponude koju je dobijala Vlada premijera Mirka Cvetkovića.\nAgencija za privatizaciju objavila je 3. jula poziv za prikupljanje neobavezujućih ponuda za učešće u prodaji kapitala "Telekom Srbija" i ponude bi trebalo da budu objavljene 16. novembra.\nPremijer Srbije Aleksandar Vučić izjavio je 2. novembra da se "Telekom" neće prodavati ukoliko se ne dobije dobra cena za tu kompaniju, a privatizaciji se protive i zaposleni kompaniji, navodeći da je to "profitabilno preduzeće koje puni državnu kasu".\nReprezentativni sindikati "Telekoma Srbija" najavio je veliki protest, u utorak, protiv prodaje kompanije.


Nakon dvije godine u TK održana edukacija iz oblasti upravljanja motornim vozilima - RTV SLON\nNakon dvije godine u TK održana edukacija iz oblasti upravljanja motornim vozilima\nOd 2008. godine Ministarstvo obrazovanja odnosno Odsjek za saobraćajnu edukaciju održavao je edukaciju instruktorima vožnje sa područja Tuzlanskog kantona. Međutim zbog pandemije korona virusa i ta oblast bila je prinuđena da pauzira. Nakon dvogodišnje pauze, Ministarstvo obrazovanja i nauke Tuzlanskog kantona organizovalo je dvanaestnu edukaciju za instruktore vožnje, predavače i ispitivače teoretskog dijela, kao i ispitivače iz upravljanja motornim vozilom. Edukaciji koja je prvenstveno organizovana kako bi instruktori imali što više znanja i kompetencija koja će u narednom periodu prenijeti onima koji tek žele polagati ili onima koji već polažu vozačke ispite.\n“Ove edukacije su potrebne svim učesnicima u ovom procesu, zato je ova edukacija kako su meni moji saradnici saopštili najveća ovakve vrste u Bosni i Hercegovini i u njoj učestvuje preko 400 osoba.”, rekao je Ahmed Omerović, ministar obrazovanja i nauke Tuzlanskog kantona.\nDanašnja edukacija rezultat je i četrnaest godina uspješnog rada i postojanja Odsjeka za saobraćaj i edukaciju u okviru Ministarstva obrazovanja i nauke Tuzlanskog kantona. Učesnici su imali priliku dobiti relevantne informacije koje će u narednom periodu doprinijeti i podizanju nivoa bezbijednosti saobraćaja.\n“Značaj edukacije ogleda se u činjenici da se dobijaju informacije za aktere osposobljavanja i polaganja koje treba da primjenjuju u svom radu kako bi se poboljšao kvalitet vozača koje dobijamo na ulici i time smanjila mogućnost saobraćajnih nezgoda”, istakao je Emin Rakovac, šef Odsjeka za saobraćajnu edukaciju.\nSvake godine, teme edukacije biraju se na osnovu aktuelnih izmjena i dopuna Zakona o osnovama bezbijednosti saobraćaja i pratećih Pravilnika koji regulišu ovu oblast. Ove godine u fokusu je Pravilnik osposobljavanja koji je u martu prošle godine doživio Izmjene i dopune.\n“Tiču se direktno procesa osposobljavanja. Predstavnici MUP- a pričat će o savremenim radarskim sistemima, uopšteno o bezbijednosti saobraćaja, i nešto vezano za bicikle i mopede kojih je sve više na ulicama”, kazao je Emin Rakovac, šef Odsjeka za saobraćajnu edukaciju.\nPored edukacije iz oblasti bezbijednosti saobraćaja, učesnici su imali priliku i provjeriti svoje znanje iz pružanja prve pomoći i reanimacije, te su dodijeljena javna priznanja zaslužnim pojedincima.\nPrethodni članakČović: Oni koji rade na separatizmu i unitarizmu djeluju zajedno na rušenju BiH\nSljedeći ČlanakProgram školske razmjene na Zapadnom Balkanu: Učenici iz Tuzle i Kraljeva zajedno u projektu


‚Promovisan roman „Ćuretova biblija boksa“ - Topličke Vesti Document\n‚Promovisan roman „Ćuretova biblija boksa“\nPROKUPLJE- U Narodnom muzeju Toplice u Prokuplju sinoć je pred prepunom salom promovisana knjiga dr Ivana Ljumovića pod nazivom „Ćuretova biblija boksa“ o lagendarnom prokupačkom bokseru Bratislavu Ristiću-Ćuretu, osvajaču tri zlatne rukavice i višestrukom osvajaču zlatnih medalja na evropskim i svetskim šampionatima.\n–Ovo je knjiga satkana od ljubavi prema plemenitoj veštini – boksu i onima koji su svojim umećem uspeli da stignu do neslućenih visina i na taj način proslave i sebe i svoje rodno mesto, rečeno je na promociji.\nTakođe je istaknuto da roman ima šest delova ,ili šest slika „kroz koje se najbolje i najlakše priča“ kako je istakao autor Ivan Ljumović i rekao da se kroz poglavlja pod nazivom Saznanje, Prezrenje, Otrežnjenje, Prosvećenje, Sjedinjenje i Smirenje prati tanka narativna nit života jednog velikog i slavnog bokserskog šampiona.\nHirurg dr Ivan Ljumović, dugogodišnji lekar Bokserskog kluba „Topličanin“ u kome su ponikle najveće bokserske prokupačke i svetske zvezde, inspirisan tom plemenitom veštinom i još više jednostavnim i skromnim bokserskim zvezdama, odlučio je da napiše knjigu o svemu onome što je sledilo pre i posle veličanstvenih borbi u ringu, skučenom prostoru omeđenom konopcima među kojima je za njih bio čitav svet.\nKnjiga govori o velikom bokserskom šampionu Bratislavu Ristiću-Ćuretu, ali je isto tako posvećena i profesoru Vlastimiru Stanišiću–Laciju, čoveku koji je uz pomoć znanja i veštine podučavanja stvorio i godinama usavršavao čuveni bokserski četverac Ćure, Dželja, Džafer i Šaćko, ovenčan slavom u ringu i postavši uzor mnogim generacijama koje su ih sledile u slavnoj Topličkoj školi boksa.\n–Neodoljivi šarm i bokserski talenat krasio je dva velikana ovog sporta Kasijusa Kleja i njegovog mlađeg kolegu Bratislava Ristića-Ćureta, što je Kleju u čitavom svetu, a Ćuretu na Balkanu dalo epitet angažovanih i značajnih ličnosti savremene istorije, kaže se u recenziji nedavno preminulog vrsnog prokupačkog lekara, književnika i ljubitelja boksa dr Dragoljuba-Caneta Mirkovića.\nMože se reći da je ovaj u neku ruku i životni, autobiografski i filozofski roman, pisan za tradicionalne nostalgičare, ljude koji poštuju stare proverene porodične vrednosti.\nNakon promocije knjige o boksu i bokserima, koja ima više aspekata umetničkog i realističnog pogleda na stvaran svet boksa, čitaoci će sigurno poželeti, da vođeni rukom autora odlično osmišljenog romana uđu u jedan virtuelni ring koji je za mnoge bio i ostao svetionik koji treba poštovati.\nPored autora na promociji su o knjizi govorili i književni poslenik Zoran Cvetković kao i nekadašnji bokseri i ljubitelji boksa Mirko Čađanović, vajar Dragan Drobnjak kao i aktuelni trener Bokserskog kluba Topličanin Zdenko Mutić, dok je delove iz knjige „Ćuretova biblija boksa“ čitao prokupački glumac Jugoslav-Juga Jovanović.


Turistička škola, Sveti Arhangel Novi Sad\nZa neke od mnogobrojnih obrazovnih profila, a koje u svom redovnom nastavnom programu ima turistička škola se slobodno može reći da spadaju među najperspektivnije, budući da svi znamo koliko je turizam, kao grana razvijen i to ne samo u našoj, već i u zemljama okruženja, ali i u celom svetu.Upravo iz tog razloga se za upisivanje ove škole odlučuju mnogi učenici po završetku osmogodišnje škole, te se neretko događa i da mnogi odaberu kako redovno, tako i vanredno školovanje za neki od obrazovnih profila u ovoj struci, to jest opredeljuju se za proces dokvalifikacije ili prekvalifikacije, a u oblasti turizma, što su sve programi koje u svojoj ponudi ima srednja škola “Sveti Arhangle” u Novom Sadu.\nBudući da je turistička delatnost ona koja je neprekidno živa i gotovo u svakom razdoblju i u mnogobrojnim zemljama širom sveta se razvija, to je i vrlo verovatno da će svako ko bude stekao validnu diplomu za neko zanimanje ove struke relativno lako da dođe i do zaposlenja, pošto su na tržištu rada kvalifikovane osobe ove struke stalno tražene.\nSrednja škola “Sveti Arhangel”, Novi Sad tesno sarađuje sa školama ovog tipa u zemlji, tako da svim osobama koje su zainteresovane pruža priliku da se opredele kako za redovno, tako i za vanredno školovanje, odnosno da pristupe procesu bilo dokvalifikacije, bilo prekvalifikacije za neko od zanimanja iz turističke struke. Sasvim sigurno je najzanimljiviji smer mnogim đacima turistički vodič, ali turistička škola nudi i mnoge druge smerove, kao što je na primer menadžer u turizmu, što je takođe vrlo perspektivno i traženo zanimanje. Ne možemo da ne pomenemo i zanimanje turistički tehničar, a koje spada u red obrazovnih profila četvrtog stepena. U okviru turističke škole se mahom nalaze i ona zanimanja koja su vezana za smer ugostiteljstva primarno, tako da u zavisnosti izbora svakog pojedinačnog kandidata, postoji mogućnost i kvalifikovanja za zanimanje ugostiteljski tehničar, odnosno kulinarski tehničar, a mogu i da upišu onaj obrazovni profil po čijem uspešnom završetku će da steknu diplomu za konobara ili kuvara.\nU pitanju su mahom zanimanja četvrtog stepena, ali postoje i ona koja su svrstana u obrazovni profili trećeg stepena, tako da svi zainteresovani kandidati imaju mogućnost da pristupe procesu dokvalifikacije i da steknu validnu diplomu za odabrano zanimanje četvrtog stepena u oblasti turizma. Isto tako, srednja škola “Sveti Arhangel” u Novom Sadu im nudi mogućnost i prekvalifikacije, a kada jednostavnije rečeno, kandidat koji poseduje diplomu za zanimanje konkretnog stepena, ali za obrazovni profil iz neke druge oblasti ima mogućnost da se kvalifikuje za zanimanje iz oblasti turizma, koje je na istom nivou, to jest da postane vlasnik još jedne diplome. Takođe, svi koji su zainteresovani za neki obrazovni profil koji nudi turistička škola mogu da odaberu ili redovno ili vanredno školovanje, a prijavljivanje je moguće izvršiti u toku cele godine, stim da se za one osobe koje se odluče za redovno školovanje zahteva da prijavu izvrše do 31. avgusta te godine, a za školovanje u toku naredne školske godine.\nRešenjem broj 205/2016, a koje je izdao Privredni sud 09.11.2016 godine je srednja škola “Sveti Arhangel”, u Novom Sadu označena kao potpuno kompetentna za obavljanje konkretne delatnosti, tako da svaki kandidat koji bude pristupio procesu prekvalifikacije i dokvalifikacije, odnosno koji se odluči za vanredno ili redovno školovanje u ovoj instituciji, stiče pravno validnu diplomu. A konkretnu diplomu on može da upiše kako u radnu knjižicu, to jest u svoj zvanični radni dosije u okviru Nacionalne službe za zapošljavanje, tako isto i da je koristi kada bude pristupio prijavljivanju za upis na neku višu školu ili fakultet koji odabere, budući da je ona u potpunosti priznata i praktično izjednačena sa diplomom državne škole.\nUzevši u obzir da naša institucija ima saradnju sa turističkom školom, to znači da svako ko je zainteresovan ima mogućnost i da izvrši konsultacije za različite obrazovne profile, a koje pomenuta škola ima u redovnom nastavnom programu.\nSva pravila koja zvanično navodi nadležno ministarstvo, to jest Ministarstvo prosvete, nauke i tehnološkog razvoja u potpunosti prati nastavni program naše institucije i turistička škola, te su u redovnom programu uglavnom zastupljeni stručni predmeti, pošto je praksa izuzetno važna za sva zanimanja ovog tipa. A u zavisnosti od izbora obrazovnog profila se razlikuje i broj stručnih predmeta koji su prisutni u nastavnom planu, ali se u toku se tri, to jest četiri 4 godine školovanja izučavaju i brojni opšti predmeti. Prema odredbama zvaničnog nastavnog programu koji iznosi pomenuto ministarstvo, osobe koje žele da završe neki smer u okviru turističke škole imaju obavezu da izučavaju kako srpski jezik i književnost, tako i strani jezik, matematiku i fizičko vaspitanje i to svake školske godine, bez obzira da li je u pitanju obrazovni profil III ili IV stepena. Takođe se izučavaju i istorija, računarstvo i informatika, hemija, geografija i likovna kultura, kao i fizika, sociologija, biologija i muzička umetnost, ali i ustav i pravo građana, biologija i filozofija. Među stručnim predmetima je svakako zastupljena higijena sa zdravstvenim vaspitanjem, odnosno osnovi turizma i ugostiteljstva, kao i ekonomika i organizacija preduzeća, a tusu još i stručni predmet sa praktičnom nastavom koji se razlikuju u zavisnosti od programa za konkretan obrazovni profil. Svakako je u nastavnom programu za većinu njih prisutan i predmet turistička geografija, odnosno poznavanje robe i marketinga u turizmu, hotelijerstvo i mnogi drugi. Verska nastava ili građansko vaspitanje su obavezan izborni predmet, a što znači da svaki učenik na početku konkretne školske godine ima obavezu da izabere jedan od njih.\nVažno je da naglasimo da srednja škola “Sveti Arhangel” u Novom Sadu pruža priliku da praktičnu nastavu koja je za ove obrazovne profile izuzetno važna, oni obavljaju u hotelima širom naše zemlje, odnosno u restoranima i drugim institucijama koje su kompetentne, a budući da sa njima ima vrlo uspešnu saradnju. Što se tiče literature koju koristimo, podrazumeva se da je ona u potpunosti akreditovana i dozvoljena od strane Ministarstva za unapređenje obrazovanja, tako da će svi đaci imati prilike da se na najbolji mogući način kvalifikuju za obavljanje polsa koji predviša konkretan obrazovni profil, a koji turistička škola ima u zvaničnoj ponudi.\nOblast kulinarstva postaje sve interesantnija i produktivnija usled popularizacije koju je doživela pre svega usled brojnih emisija i reportaža koje se emituj...\nUgostiteljski tehničar je stub svakog ugostiteljskog objekta. On organizuje rd ostalih zaposlenih u ugostiteljskom objektu, planira akcije, oganizuje prosleve...\nTurizam je jedna od retkih privrednih grana koja i u uslovima ekonomske krize i recesije, koja je zastupljena kako u našoj zemlji tako i na globalnom nivou, do...


Radio TV Stara Pazova - Pokrajinski sekretar u OŠ Aranicki\nPokrajinski sekretar u OŠ Aranicki\nOsnovnu školu „Simeon Aranicki“, u Staroj Pazovi, posetio je, danas Slobodan Puzović, pokrajinski sekretar u sekreterijatu za urbanizam, graditeljstvo i zaštitu životne sredine, sa ciljem realizacije velikog višegodišnjeg programa, „Za čistije i zelenije škole u Vojvodini“.\nU okviru tog programa, ove godine, prijavilo se 88 škola, predškolskih ustanova i specijalizovanih škola, a izabrano je i posećeno svega nekoliko, koje su to posebno zaslužile. Među njima je i O.Š. „Simeon Aranicki“, jer u ovom programu aktivno učestvuje već četiri godine, ima niz zanimljivih aktivnosti, a i nagrađeni su prošle godine, posetom zaštićenog područja Jegrička. Poseta zvaničnika treba da ih ohrabri i pruži podršku za dalji rad. Namera je da se deca, roditelji i nastavnici i dalje edukuju u oblasti životne sredine, da im se pomogne kroz promotivne materijale i omoguće kontakti sa institucijama koje su značajne za buduće aktivnosti. Težnja je i da se obezbede još kvalitetniji sadržaji, da bi deca uživala baveći zaštitom životne sredine.


1. December, 10:15\nNe igra 1 igrač, za Srbiju moramo svi: "Orlovi" srušili Portoriko, protiv Italije je cilj jasan - pobjeda, naravno! 0 Podijeli Podijeli na facebook Podijeli na twitter Podijeli na viber Pošalji na mail\n03.07.2021. / 20:53\nKošarkaši Srbije su pobjedom nad Portorikom u polufinalu kvalifikacionog turnira za Olimpijske igre u Beogradu došli na korak od plasmana u Tokio.\nPoslije meča je Igor Kokoškov iznio svoje opservacije, a Nemanja Bjelica je nagasio da je ovo bio jako težak meč i da ekipa još uvijek nije izašla iz grča.\n"Teška utakmica za igranje, ali ne tražim neki izgovor, naravno da se očekuje da pobijedimo. Igramo već neko vrijeme u grču, dosta igrača nam fali u rotaciji. Sad imamo još jednu utakmicu da se kvalifikujemo na Olimpijske igre", rekao je Bjelica.\nNajbolji pojedinac srpskog tima u ovoj pobjedi bio je Vasilije Micić, a ovogodišnji MVP Evrolige se složio sa Bjelicom da povrede mnogo usporavaju ovaj tim.\n"Bila je sjajna utakmica za nas, imali smo mnogo problema sa povredama koje su nas zaista usporile. Svi igrači su doprinijeli danas. Sada moramo da se pripremimo za Italiju", naglasio je plej Srbije.\nSada samo pobjeda nad Italijom dijeli Srbiju od plasmana na OI.\n"Italijani su došli sa stvarno dobrom ekipom, stvarno nisam znao da su doveli tako dobar tim. Imaju 7 dobrih igrača koji su iskusni, znaju da igraju na rezultat. Znaju kako igraju, sa dva visoka igrača koja dosta šire teren, to će vjerovatno da probaju i na nama. Igraćemo minut po minut i probati da je dobijemo", objasnio je Micić.\n"Vjerujem da ste svi očekivali, ali stvarno nije bilo lako. Suočili smo se sa očiglednim problemima koji su nam poremetili ritam, ali najvažnije je da smo pobijedili. Prvo poluvrijeme smo bili malo nervozni jer smo što prije htjeli da završimo utakmicu. Ne dobija se utakmica u prvom poluvremenu."\nNa kraju je dodao i da svakom utakmicom srpski tim raste i da je sve spremniji za velika djela.\n"Ne znam kako to izgleda sa strane, ali mislim da je najbitnije da igramo bolje svaku utakmicu, jer su nam utakmice maltene i treninzi. Nemamo puno vremena da se uigravamo. Važno nam je da se ne igra na samo jednog igrača nego da se uključi svako", zaključio je Micić.


Početna Izmeštanje opasnog gasa\nIzmeštanje opasnog gasa\nIzmeštanje 120 tona ugljen-disulfida (CS2) iz lozničke fabrike "Viskoza" je počelo, rekao je za Agenciju Beta predstavnik nadzornog organa Slavko Nikolić. U toj fabrici je smešteno ukupno 550 tona tog opasnog gasa.\nNikolić je izrazio očekivanje da će pretakanje prve količine otrovne i eksplozivne materije trajati dva dana, a da će ostatak biti dislociran u narednih mesec i po dana. Dodao je da će pretakanje opasne hemikalije biti pod nadzorom, a transport obavljen u šest specijalnih kontejnera. Ti kontejneri, kako je ranije najavljeno, biće na kamionskim platformama prevezeni do železničke stanice u Loznici, a potom vozom do kupca u inostranstvu.\nIzmeštanje gasa iz "Viskoze" trebalo je da bude obavljeno još krajem marta, ali nije dobijena potrebna saglasnost MUP-a, zbog toga što nisu bili ispunjeni tehnički uslovi za bezbedan transport. Fond za zaštitu životne sredine obezbedio je oko 11 miliona dinara za uklanjanje gasa i sanaciju fabričkog kruga "Viskoze". Projekat izmeštanja gasa poveren je slovenačkoj firmi "Promos".\nPo nalogu Republičke ekološke inspekcije, stručnjaci Ekotoksikološke jedinice Zavoda za javno zdravlje Beograda, tokom pretakanja kontrolisaće prisustvo gasa u vazduhu. Ugljen-disulfid je ostao u fabrici posle prekida proizvodnje u februaru 2005. godine, a njegovo uklanjanje postalo je primarno posle velikog požara koji je 8. decembra zahvatio pogone "Viskoze". To otrovno jedinjenje, zapaljivo u dodiru sa vazduhom, koristilo se kao sirovina u proizvodnji viskoznih vlakana.


Kakve poruke Merkel donosi i zašto je baš ovo jedna od njenih posljednjih posjeta? - BIGportal.ba\nOve nedelje pre održavanja izbora u Njemačkoj, odlazeća kancelarka Angela Merkel boraviće u posjeti Zapadnom Balkanu.\nOna danas dolazi u Srbiju, a potom svoje putovanje nastavlja u Tirani gde će razgovarati sa regionalnim liderima. Dolazak Merkelove još jednom će, prema oceni analitičara, da dokaže koliko je za Nemačku ovaj region važan.\nPredsednik Srbije Aleksandar Vučić je, najavljujući posetu nemačke kancelarke, rekao da će se tom prilikom razgovarati o “nemačkom pogledu na Balkan”. Ranije ove nedelje, portparolka nemačke vlade Martina Fic najavila je da će u fokusu razgovora dvoje državnika biti bilateralni odnosi, ekonomsko-politički odnosi i pitanja evropske perspektive, piše Juronjuz.\nZapadni Balkan “u zaostavštini”\nDolazak Angele Merkel u Beograd i njen susret sa predsednikom Aleksandrom Vučićem, a dan kasnije u Tirani sa premijerima zemalja Zapadnog Balkana, diplomata Zoran Milivojević ocenjuje kao kancelarkinu nameru da na kraju mandata i političke karijere svom nasledniku ostavi “u zaostavštvinu” upravo Zapadni Balkan.\nPredsednik Srbije Aleksandar Vučić je, najavljujući posetu nemačke kancelarke, rekao da će se tom prilikom razgovarati o “nemačkom pogledu na Balkan”. Ranije ove nedelje, portparolka nemačke vlade Martina Fic najavila je da će u fokusu razgovora dvoje državnika biti bilateralni odnosi, ekonomsko-politički odnosi i pitanja evropske perspektive, prenosi Juronjuz.\n“Nije ni slučajno da u Beogradu bude zasebno, a onda sa ostalima da bude u Tirani. To su potpuno jasne poruke da Nemačka ima interes za ovaj prostor”, rekao je Milivojević za Tanjug.\nKako je ranije za Euronews Srbija rekla Milena Lazarević iz Centra za evropske politike, ovakva poseta mogla da bude pokazatelj iskrene želje nemačke odlazeće kancelarke da zaokruži svoju “zaostavštinu” u regionu u smislu podrške regionalnoj saradnji i napretku ka Evropskoj uniji, pogotovo imajući u vidu tekuću inicijativu za uspostavljanje i razvoj Zajedničkog regionalnog tržišta.\n“S obzirom da bilateralni problemi nastavljaju da predstavljaju prepreku ka daljoj integraciji regiona, može se očekivati snažniji akcenat na njihovom rešavanju”, navela je ona.\nPredsednik Srbije Aleksandar Vučić je, povodom vesti o Hekerovoj smrti, na Tviteru napisao da je “Nemačka je izgubila velikog diplomatu, a Srbija velikog prijatelja“.\n“Socijaldemokrate su očekivano oštrije prema vlastima u Srbiji, te bi dolazak Olafa Šolca svakako mogao da donese i delimičnu promenu tona prema dešavanjima u Srbiji. Ko god da dođe na vlast u Nemačkoj, očekuje se da će na nižim i srednjim nivoima administracije vlasti ostati isti ljudi i eksperti koji su se i do sada bavili pitanjem Srbije i Zapadnog Balkana”, naglasila je ona.\nI Miroslav Stojanović, nekadašnji dopisnik “Politike” iz Berlina, smatra da se nemačka politika na Zapanom Balkanu neće bitnije menjati bez obzira na to ko bude kancelar.\n“Menjaće se nešto možda u akcentima, a ti akcenti mogu ponekad biti važni. Na primer, ako bi Zeleni bili u prilici, ne da uzmu kancelarski tron, jer to očigledno neće moći, ali recimo ne mogu ih izbeći da ne budu u vladi i ako bi uzeli Ministarstvo spoljnih poslova, onda bi oni diktirali naravno jedan oštriji sistem takozvanih ljudskih prava i kurs prema Kini i Rusiji, oni su tu daleko oštriji i od Merkelove. Inače, nemačka spoljna politika je određena prema Zapadnom Balkanu, insistiraće i dalje zaista rigorozno na priznavanju Kosova”, rekao je on za Euronews Srbija i dodao da je za kanelarku Merkel pitanje Kosova bilo veoma važno, te da je to spoljnopolitička tema koja se nije završila onako kako je kancelarka očekivala.\n“Ovim izazovima EU mora da priđe konceptom evropske susedske politike. Integrisaćemo zamlje Zapadnog Balkana”, piše u programu, a prenosi “Dojče vele”.\nZa “vezivanje država Zapadnog Balkana za EU” zalažu se i demohrišćani odlazeće kancelarke. Ipak, navode i da “unutrašnja kohezija ne sme da bude oslabljena prijemom novih članica”.\n“Politika proširenja EU je uspešna priča koju hoćemo da nastavimo. Zato se zalažemo za konkretne napretke u evropskim integracijama zemalja Zapadnog Balkana”, navodi se. Uz to, nabrajaju reforme u pogledu demokratije, pravne države, borbe protiv korupcije, zaštite manjina (posebno Roma), pomirenje i procesuriranje ratnih zločina.\nDa li će biti “slaganja karata” posle izbora?\nMiroslav Stojanović je naveo da trenutna politička neizvesnost, koja je obavila kampanju u Nemačkoj, govori o tome da će “slaganje karata” zapravo potrajati i posle 26. septembra.\n“Očigledno je da će pregovori oko stvaranja nove vladajuće koalicije potrajati malo duže, možda čak duže nego obično zato što je situacija krajnje neizvesna”, rekao je on.\nPoslednja anketa instituta “Forsa”, koju je preneo BBC, pokazuje da je Šolcova partija na 25 odsto, dok je CDU pao na 19 odsto. Njihov glavni rival Zeleni sada su na 17 odsto.


Samit Pariz-Balkan (4. Juli 2016.) - La France en Bosnie-Herzégovine\nPocetna stranica > Aktuelne vijesti > Diplomatske aktuelnosti > Samit Pariz Balkan (4. Juli 2016.)\nSamit Pariz-Balkan (4. Juli 2016.) [fr]\nPredsjednik Republike, François Hollande, primio je šefove vlada iz 6 zemalja Zapadnog Balkana radi jačanja regionalne saradnje\nTreći Samit o Zapadnom Balkanu\nSamit Pariz - Balkan 2016. dio je Berlinskog procesa započetog 2014., a koji se nastavio u Beču, 2015.\nDvanaest zemalja zajedno sa predstavnicima Evropske Unije, učestovalo je na ovom sastanku na visokom nivou: šest zemalja Zapadnog Balkana (Albanija, Bosna i Hercegovina, Kosovo, BJR Makedonija, Crna Gora, Srbija i šest zemalja partnera članica Evropske unije (Francuska, Njemačka, Austrija, Hrvatska, Italija i Slovenija).\nDelegaciju Bosne i Hercegovine predvodio je g. Denis Zvizdić, predsjedavajući Vijeća ministara. Ostatak delegacije činili su : G. Mirko Šarović, ministar za vanjsku trgovinu i ekonomske odnose, g. Igor Crnadak, ministar vanjskih poslova, g. Adil Osmanović, ministar civilnih poslova, i g. Ismir Jusko, ministar za transport i komunikacije.\nGovor Predsjednika Republike\nPredsjednik Hollande je na Samitu ponovo potvrdio evropsku perspektivu Zapadnog Balkana i najavio konkretne iskorake u korist regionalne saradnje.\nG. Hollande je naglasio da "Brexit" ne remeti preuzete obaveze vezane za region Balkana : « Treba biti jasan po ovom pitanju kako bi se ispoštovala data riječ ali i podsjetilo šta je Evropa. Europe je mir, a zemlje Balkana nas podsjećaju na samu suštinu evropskog projekta ».\nPredsjednik je pozdravio osnivanje RYCO, balkanskog regionalnog ureda za mlade, po uzoru na OFAJ (Francusko-njemački ured za mlade). G. Hollande je uvjeren da će RYCO znati ispuniti svoju misiju jednako uspješno kao OFAJ.\nPredsjednik Republike čestitao je na novom napretku u oblasti infrastrukturnih projekata za povezivanje u transportu što predstavlja ukupnu investiciju od 450 milliona eura, čija je trećina biti finansirana iz evropskih fondova. Predviđen je i određeni iznos za « zelene investicije » u korist energetske efikasnosti i borbe protiv klimatskog zagrijavanja u duhu sporazuma o klimi iz Pariza, a zemlje Balkana su se dogovorile o principu jedinstvenog tržišta energije.\nNa koncu je istakao da je samit pozvao na jačanje regionalne saradnje radi suočavanja sa pitanjima migracije i zajedničke borbe protiv terorizma i radikalizacije.\nInauguration des chantiers « Pyramide » et... par elysee\nZvanička izjava Predsjedništva na Samitu\nFrancuska, predsjedavajuća Samita Pariz-Balkan 2016, istakla je svoje prioritete i očekivanja u pisanoj izjavi.\nOvaj tekst potvrđuje da budućnost Zapadnog Balkana ide putem približavanja Evropskoj uniji. On ističe prioritete kao što su povezivanje transporta i energije, trgovina i mladi ljudi. Francuska izjava podsjeća na važnost partnerstva sa zemljama Zapadnog Balkana radi suočavanja sa pitanjima migracije i borbe protiv terorizma.\nna francuskom jeziku\nna BHS jezicima\nSamit na Twitteru : #ParisBalkans2016\nGovor gđe Mogherini, potpredsjednice Evropske komisije\nKonferencija o mladima Zapadnog Balkana\nPosljednja promjena 15/07/2016\nIzjava Jean-Yvesa Le Driana, ministra za Evropu i vanjske poslove (25. novembar 2020.)\nGovor g. Jean-Yves Le Driana, ministra za Evropu i Vanjske poslove (8. oktobar 2020.)


U organizaciji Uprave za vjerske poslove Rijaseta IZ u BiH - Odjela za brak i porodicu i organizacije World Vision od 21-23. septembra 2018. u hotelu „Sarajevo“ održan je trodnevni seminar sa radionicama pod nazivom „Snaga porodice“. Učesnici seminara bili su imami, koordinatorice za brak i porodicu i vjeroučitelji/ce u svojstvu predstavnika muftijstava i medžlisa.\nNa otvaranju seminara učesnicima su se obratile dr. Safija Malkić, ispred Odjela za brak i porodicu Uprave za vjerske poslove Rijaseta Islamske zajednice u BiH i mr. Nikica Lubura-Reljić ispred World Visiona. Dr. Malkić je izrazila zadovoljstvo organiziranjem ovog seminara i naglasila značaj projekta „Snaga porodice“, a mr. Reljić je izložila program seminara i dalja očekivanja vezano za ovaj projekat.\nCilj seminara „Snaga porodice“ je bio upoznavanje sa novom metodologijom koja podrazumijeva rad sa porodicama, odnosno bračnim parovima kako bi im se pomoglo u oblikovanju pristupa i odgovora na izazove i pitanja s kojima su suočeni kao supružnici i roditelji. Seminar je bio prilika za usvajanje novih saznanja vezano za savremeni pristup radu sa porodicama kao i razmjene iskustava sa područja na kojima učesnici djeluju kako bi nove ideje i metodologiju primijenili u radu sa porodicama na lokalnom nivou.\nU narednom periodu planirano je da se okviru projekta „Snaga porodice“ održi drugi ciklus seminara i radionica na nivou Rijaseta a potom u svim muftijstvima u Bosni i Hercegovini.


Izvor: SrbijaDanas.com, 05.Jul.2020, 19:33\nU "Zadruzi" su danas puštene i uspomene zadrugarke Maje Marinković koja je u emotivnoj vezi sa oženjenim cimerom Markom Janjuševićem Janjušem. Osim fotografija sa roditeljima, Maja je imala priliku da vidi i kako su izgledale vrele akcije Janjuša i nje.\nMaja se postidela, ali i smeškala dok je gledala kako izgledaju Janjuševi i njeni odnosi. Zatim je Marinkovićeva izjavila, nakon uspomena, da voli Janjuša i da to radi samo zbog ljubavi. Janjuš je onda imao izlaganje i rekao kako se plaši susreta sa ženom, taštom, ali i Majinim ocem Takijem, pa istakao da Maja mora da se promeni.\n- Najviše sam se obradovala kada sam videla Takija, svoju porodicu... Dobro, tu su uspomene i sa...


06. april 2021. (utorak)\n23. mart 2021. (utorak)\n18. mart 2021. (četvrtak)\n10. mart 2021. (sreda)\nOpšta bolnica Valjevo koja sprovodi imunizaciju građana po planu Ministarstva zdravlja, u četvrtak i petak će sprovoditi revakcinaciju u holu Centra za kulturu.\n08. mart 2021. (ponedeljak)\nBiblioteka edukativnog centra Opšte bolnice Valjevo ponovo je dobila knjige zahvaljujući Sekciji za umetnost, kulturu i humanost Srpskog lekarskog društva. Povod za donaciju knjiga je bila želja naslednice prim.dr Teodora Božina, koji je u Valejvskoj bolnici boravio u periodu od 1930. do 1937. godine, da se u fundusu nađe njegova biografska knjiga „Od šnajderske igle do hirurškog noža“.\n25. februar 2021. (četvrtak)\n22. februar 2021. (ponedeljak)\nVišemesečnu bitku sa korona virusom, u subotu je izgubio dr Saša Pakević. Minutom ćutanja od Saše Pakevića se oprostila porodica, kolege i prijatelji, na komemorativnom skupu u sali Edukativnog centra Opšte bolnice Valjevo. Saša Pakević rođen je 1967, godine, srednju Medicinsku školu završio je u Valjevu, a potom studije nastavio na Medicinskom fakultetu beogradskog Univerziteta. Prvi radni odnos zasnovao je u Opštoj bolnici Valjevo, odakle je 2011. godine otišao u Ptuj u Sloveniju. Od 2015. godine do danas kao doktor je radio u Medicinskom centru Rogaška.\n18. februar 2021. (četvrtak)\n17. februar 2021. (sreda)\n08. februar 2021. (ponedeljak)\nNa redovnoj izbornoj godišnjoj Skupštini Sundikata zdravstva i socijalne zaštite za Kolubarski okrug, održanoj u Sali Edukativnog centra Opšte bolnice Valjevo, poverenje je ponovo ukazano Miloradu Živanoviću. Živanović će nastaviti sindikalne aktivnosti i dalje kao predsednik Okružnog odbora Sindikata zdravstva i socijalne zaštite za Kolubarski okrug, a u svom izlaganju je posebno istakao rad sindikata kao savremene tekovine svakog pojedinca u radnom odnosu. Takođe, Živanović se posebno osvrnuo na zalaganje, da se u rad sindikata uključuju što mlađi ljudi, jer su oni pokretačka snaga, a članstvo svakako očekuje smena generacija zbog prirodnog odliva ljudstva u zaslužene penzije.\nUkupno posetilaca : 6118104


Zaharova:Ruski hakeri upali u mozak Baraka Obame - Studio B\nZaharova:Ruski hakeri upali u mozak Baraka Obame\nZaharova:Ruski hakeri upali u mozak Baraka Obame Tanjug\nSvetSvet Pocetna 09. 01. 2017. 16:00:57\nPortparolka Ministarstva spoljnih poslova Rusije Marija Zaharova ironično je danas prokomentarisala izveštaj američkih obaveštajnih službi o „ruskim hakerima“, navodeći da joj se čini da su oni „upali“ u dve stvari, od kojih je jedna „mozak Baraka Obame“.\n„Izgleda mi da su ruski hakeri hakovali samo dve stvari u SAD – Obamin mozak i sam izveštaj o ruskim hakerima“, objavila je Zaharova na svojoj Fejsbuk stranici, prenela je agencija Tas s.\nPrethodno je portparol Kremlja Dmitrij Peskov izjavio da navodi da je Rusija probala da utiče na američke predsedničke izbore podsećaju na lov na veštice.\nPeskov je na konferenciji za novinare rekao da je objavljeni izveštaj američkih obaveštajnih službi u kojem se navodi da se Rusija mešala u izbore – neprofesionalan i da ne sadrži nikakve dokaze.\n„Svedoci smo ozbiljnog zamora od ovakvih optužbi. Ovo zaista podseća na lov na veštice“, kazao je on.\nU izveštaju o ruskom hakovanju tokom izbora u SAD, s kojeg je skinuta oznaka poverljivosti, tvrdi se da je ruska vlada razvila „jasnu sklonost“ prema Trampu.\nU verziji izveštaja za javnost od 25 strana, navodi se da ruski napori utiču na predsedničke izbore 2016. godine i predstavljaju „najnoviji izraz dugogodišnje želje Moskve da podrije liberalni demokratski poredak predvođen SAD“.\nTvrdi se da je cilj mešanja Moskve bio da se podrije poverenje javnosti u američki demokratski proces, omalovaži kandidatkinja Demokratske partije Hilari Klinton i „naudi“ njenom izboru za predsednika SAD.


Srijeda, 30 Tra 2014 16:00\nOsnovna škola „Srednje“ u Srednjem danas je obilježila dvanaestu godišnjicu svog rada i postojanja. Pred velikim brojem učenika, njihovih roditelja i gosta, direktor ove škole Refik Kurtović istakao je da je od ratom razorene zgrade, kakva je zatečena 1996. godine, nastala prekrasna i uređena škola sa modernom opremom i nastavnim učilima, te sposobnim, obrazovanim i mladim nastavnim kadrom. Kurtović je zahvalio svima koji su pomogli školi na bilo koji način istakavši da uposleni i učenici to vraćaju dobrim uspjehom u radu.\n- To dokazuje i činjenica da je prolaznost daleko iznad četvorke, da imamo čak 22 aktivne školske sekcije, bezbroj nagrada na takmičenjima, te da u školi nemamo ni jednog incidentnog učenika. To vide i nadležne službe i ministarstva, te lokalni privrednici, pa nam još uvijek pomažu u dobroj mjeri. Tako smo u prethodnoj godini uradili fasadu na školi i realizovali projekat utopljavanja, te smo dobili i školski namještaj i pribor kao donaciju iz Holandije. Nadalje planiramo sanirati fiskulturnu salu, prije svega podlogu i krov – rekao je Kurtović.\nOn je uručio i zahvalnice svima koji su pomogli školu, iljaški načelnik Akif Fazlić, pomoćnica načelnika za društvene djelatnosti Sanja Zagorac – Jozić, predsjednik fondacije Hastor, učitelj Ramo Hastor i privrednici Dževad Stomornjak, Kerim Smajlović i Almedin Mališević.\nOva škola ima oko 300 učenika raspoređenih u 18 odjeljenja i 30 zaposlenih učitelja i nastavnika, i samim tim je jedna od najmanjih škola na području Kantona Sarajevo, ali je po tradiciji jedna od najstarijih u BiH. Nasljednica je škole “Berkhaus“ koja je počela sa radom 1908. godine u Gornjim Čevljanovićima, a potom je početkom pesedetih godina prošlog vijeka nastavila rad u Ivančićima pod nazivom „Evgenije Spahić Željko“. Godine 1981. škola preseljava u novoizgrađenu zgradu u Srednjem, gdje se i danas nalazi. Svoj „rođendan“ slavi od 2002. godine kada je Odlukom Skupštine Kantona Sarajevo proglašena javnom ustanovom.


Medijana Balkanrock festival | NisCafe\nUdruženje građana Balkanrock i gradska opština Medijana raspisale su konkurs za mlade bendove za učešće na “Medijana Balkanrock” festivalu, kao i za radove iz oblasti stripa, filma i plakata na temu “Borba protiv droge”.\nKonkursi će biti otvoreni do 30. juna, a festival će biti održan 20. avgusta na amfiteatru gradskog keja u Nišu. Na festivalu će učestvovati devet prijavljenih bendova koje odabere žiri, dok će pobednika festivala odabrati publika. Najbolje tri benda dobiće kao nagradu besplatno snimanje pesama, dok je opština Medijana obezbedila novčane nagrade za najbolje umetničke radove.\nGradska opština Â«MedijanaÂ» i udruženje građana Â«BalkanrockÂ» raspisuju konkurs za učešće na festivalu mladih bendova Â«Medijana balkanrock festÂ». Festival će se održati 20. avgusta, a pravo učešća imaju svi demo bendovi sa niškog područja. Prva tri plasirana benda će dobiti snimanje po 3 numere u profesionalnom muzičkom studiju. Pored toga prvoplasiranom bendu je obezbeđeno učešće na Čupinom memorijalu Â«Najvažnije je biti zdravÂ» koji će se održati početkom Septembra.\n-Pravo učešća u takmičarskom delu imaju demo bendovi iz niškog regiona (opštine Medijana, Pantelej, Palilula. Crveni Krst, Niška Banja, Doljevac, Gadžin Han, Merošina, Svrljig, Aleksinac i Ražanj).\n-Bendovi ne smeju da imaju nikakva zvanična izdanja (U zvanična izdanje ne spadaju samostalna EP i Demo izdanja, kao ni učešća na kompilacijama)\n-Bendovi moraju imati minimum jednu autorsku pesmu snimljenu, a od njih se očekuje da na isključivo autorski repertoar u ukupnom trajanju od 15 minuta.\n-Bendovi moraju imati profil na portalu balkanrock.com u sekciji MLADI BENDOVI. Bendovi koji nemaju profil mogu da ga dobiju jednostavnim popunjavam formulara koji se nalazi OVDE.\n-Ovom prilikom naznačavamo da organizatori ne snose putne troškove bendovima.\n-Demo bendovi koji žele da se prijave za učešće treba da na mail adresu medijana@balkanrock.com u subject stave “prijava za konkurs”, a u sadržaj da ubace:\n* kratku biografiju benda sa slikom\n* snimak tri autorske pesme u mp3 formatu kvaliteta 192kbps\n* tekstove tih autorskih pesama\nBendovi koji nemaju profil na portalu u istom mail-u uz prijavu neka pošalju popunjen formular koji se nalazi OVDE.\nU okviru konkursa za “MEDIJANA BALKANROCK FESTIVAL” otvoren je i konkurs za radove na temu Â«Borba protiv drogeÂ» i akcije Â«Droga laže da si dobro, ustvari si “bostan obr’o”. Opština Medijana obezbedila je novčane nagrade za najbolje radove iz oblasti stripa, filma i plakata. Konkurs je otvoren do 30. Juna a radovi će biti prezentovani u okviru Â«Medijana balkanrock festaÂ».\n-Pravo učešća u takmičarskom delu imaju pojedinci, starosti do 25 godina iz niškog regiona (opštine Medijana, Pantelej, Palilula. Crveni Krst, Niška Banja, Doljevac, Gadžin Han, Merošina, Svrljig, Aleksinac i Ražanj).\n-Kopiranje već postojećih ideja i slogana nije dozvoljeno.\n-Stvaraoci koji žele da se prijave za učešće treba da na mail adresu protivdroge@balkanrock.com u subject stave “borba protiv droge” a u sadržaj da ubace svoju kratku biografiju. U odnosu na vrstu odabranog materijala ostatak sadržaja je sledeći:\n* Strip – Format A4, broj kolona i polja proizvoljan, u kolor tehnici\n* Film – Kratak video zapis u trajanju do 4 minuta, u .avi formatu, 25fps, format 800×600 pix ili veći.\n* Plakat – Format plakata B2, sve tehnike dozvoljene


Vlada Kantona Sarajevo u posjeti SERDA-i - Sarajevska regionalna razvojna agencija\nVlada Kantona Sarajevo u posjeti SERDA-i\nDogovoreni principi daljnje saradnje Vlade Kantona Sarajevo i SERDA-e.\nVlada Kantona Sarajevo je 25.02.2019. godine posjetila Sarajevsku regionalnu razvojnu agenciju SERDA kako bi se upoznala sa projektima koje SERDA trenutno implementira i kako bi se dogovorili principi daljnje saradnje.\nPrezentaciji i radnom sastanku su, pored premijera Edina Forte, prisustvovali i ministar finansija Amel Kovačević, ministar privrede Haris Bašić, ministar saobraćaja Adnan Šteta, ministar komunalne privrede i infrastrukture Srđan Mandić, ministrica zdravstva Amela Sofić i ministar prostornog uređenja, građenja i zaštite okoliša Damir Filipović.\nDirektor SERDA-e Ševkija Okerić sa saradnicima je prezentirao projekte koje SERDA trenutno implementira, prije svega one koji se finansiraju iz EU fondova i one koji su rezultat bilateralne saradnje sa međunarodnim donatorima, ali i 12 strateških projekata za Kanton Sarajevo koji su u različitim fazama implementacije.\nNakon prezentacije i kvalitetne diskusije, dogovoreni su principi daljnje saradnje Vlade Kantona Sarajevo i SERDA-e koji bi trebali rezultirati većim brojem razvojnih projekata za Kanton Sarajevo, posebno u oblastima IT tehnologija, turizma, komunalne privrede, drvnog sektora, metalskog sektora, kao i energetske efikasnosti.\nTakođer, dogovoreno je da se u što skorijem periodu održe bilateralni sastanci resornih ministara i predstavnika SERDA-e kako bi se pospješila operativna saradnja pojedinačno po projektima.


Zmija kožu menja, ali ne i ćud — Tači okuplja „OVK“ - 04.11.2016, Sputnik Srbija\nZmija kožu menja, ali ne i ćud — Tači okuplja „OVK“\nObilaskom Albanaca u zapadnoj Makedoniji, kao i sastankom sa Albancima sa juga Srbije, Hašim Tači želi da sebe profiliše kao nekog ko kontroliše ove grupacije... 04.11.2016, Sputnik Srbija\n18:51 04.11.2016 (Osveženo: 14:48 30.08.2021)\nObilaskom Albanaca u zapadnoj Makedoniji, kao i sastankom sa Albancima sa juga Srbije, Hašim Tači želi da sebe profiliše kao nekog ko kontroliše ove grupacije, oslanjajući se na bivše OVK komandante koji su zaduženi za destabilizaciju regiona.\nSastanak Hašima Tačija, predsednika takozvane države Kosovo, sa Albancima sa juga Srbije, održan na njegovu inicijativu, rezultirao je Tačijevim zahtevom da Brisel izvrši pritisak na Beograd kako bi se poboljšala prava Albanaca u Srbiji, jer je reč o obavezama zapisanim u pregovaračkom poglavlju 23 sa Evropskom unijom. S druge strane, Albanci sa juga Srbije su posle razgovora sa Tačijem najavili da će uskoro imati sastanak sa članovima kosovske vlade, među kojima će biti i pregovarač Edita Tahiri.\nŠta se krije iza aktivnosti Hašima Tačija? Pokušaj da Srbiju uspori na putu ka EU koristeći Albance sa juga Srbije, ili su mu namere malo opasnije?\nRada Trajković, predsednica NVO „Evropski pokret Srba“ na Kosovu i Metohiji, veruje da Tači ovo radi iz dva razloga. Prvi je, kako navodi, da bi povratio autoritet među Albancima, s obzirom na kontakte koje je albanski premijer Edi Rama u poslednje vreme imao sa Beogradom i albanskom zajednicom.\n„Sva ta dešavanja vrlo negativno utiču na Albance sa Kosova i Metohije. Oni se užasno plaše Rame kao adrese za albanska pitanja na prostoru Balkana. Jer ako oni ne pregovaraju, onda su mogući i kompromisi koji ne bi podrazumevali nezavisnost kao rešenje, ukoliko bi se generalno globalna politika promenila“, objašnjava Trajkovićeva.\nPrema njenim rečima, Tači okupljanjem Albanaca ne samo sa juga Srbije, već i iz zapadne Makedonije, pokušava da se prikaže kao autoritet i lider ove zajednice u regionu i da se profiliše kao neko ko kontroliše i Albance sa juga Srbije, i Albance iz zapadne Makedonije.\n„Ali on se oslanja na nešto što je posleratni period, kada je OVK preko svojih ratnih komandanata iz ovih regiona širila destabilizaciju regiona, pa i u Makedoniji i na jugu Srbije. Tači računa na to uporište i taj deo Albanaca koji su bili vojnici OVK, posebno onih iz pograničnog dela koji su posle rata aktivno sudelovali u destabilizaciji Makedonije i juga Srbije“, napominje naša sagovornica, dodajući da su ljudi koji su prošle godine organizovali Kumanovo bliski Hašimu Tačiju i Ramušu Haradinaju.\nTrajkovićeva kaže da ovakvi „susreti“ i „okupljanja“ mogu da budu opasni ako imaju podršku nekih od zemalja EU.\nAlbanci sa juga Srbije ponovo su zatražili da se uključe u briselske pregovore, kao i da im se omogući osnivanje Asocijacije albanskih opština po uzoru na Zajednicu srpskih opština, predviđenu Briselskim sporazumom. Nacrt albanske asocijacije, podsećamo, predviđa da se jug Srbije u kulturnom, ekonomskom i obrazovnom sistemu bliže poveže sa Prištinom.\nOvome treba dodati da je Tači najavio da će od Brisela tražiti da se pregovori sa Beogradom podignu na takozvani „državni“, to jest predsednički nivo, kako bi se — ubrzali. S druge strane, Tači Albance sa juga Srbije može da iskoristi kao „adut“ za manipulaciju s obzirom na zategnute odnose zbog Zakona o „Trepči“ sa Srpskom listom na Kosovu i Metohiji. Tači je ovaj sastanak dobro sračunao jer je sada vreme da se odvoje putevi vezani za briselski dijalog i put pregovora Srbije i EU o članstvu.


Evropa hotel - Beograd\nHotel Evropa - Beograd\nHotel Evropa Beograd je jedan od najlepših i luksuznijih hotela sa lokacijom u najužem centru Beograda. Ovaj prelepi garni hotel predstavlja jedinstven spoj različitih stilova evropske kulture i tradicije sa savremenim tehničkih dostignućima, elegancijom i luksuzom. Svi gosti mogu koristiti moderno opremljeni poslovni centar za sastanke, a hedonistima koji uživaju u opuštanju i relaksaciji, na raspolaganju su spa centar i unikatno dekorisana biblioteka. Garni hotel Evropa je idealno mesto za poslovne goste i sve one koji žele uslugu i ambijent po najvišim svetskim standardima.\nEvropa hotel - Smeštaj\nEvropa hotel - Trpezarija\nEvropa hotel - Kupatilo\nEvropa hotel - Spa centar\nEvropa hotel - lokacija\nGarni hotel Evropa poseduje 9 apartmana i soba koji spadaju u sam vrh hotelske ponude Beograda. Royal i Deluxe apartmani sa ponosom nose imena najvećih evropskih prestonica, a svojim izgledom i unikatnim dizajnom opravdavaju epitet najlepših apartmana u Beogradu. Ambijent salona za poslovne sastanke opremljenog udobnim kancelarijskim nameštajem i najsavremenijim tehničkim uredjajima, nadahnuće Vas novim i kreativnim idejama. U spa centru na raspolaganju su Vam različiti wellness tretmani u sauni, turskom kupatilu i hidromasažnim kadama, kao i usluge profesionalnih masera i fizioterapeuta.\nU cenu smeštaja uračunati su: doručak, korišćenje spa centra, osiguranje, PDV. Rezervišite ovde.\nGarni Hotel Evropa - Terazije 2 (ulaz iz Sremske ulice br. 1), 11000 Beograd, Srbija\nEvropa hotel se nalazi na ulazu u najpoznatiju šetališnu zonu Beograda, Knez Mihailovu ulicu. Idealna lokacija pružiće Vam najlpši mogući doživljaj dok poslovni put ili odmor provodite u Beogradu. U blizini hotela Evropa nalaze se poznati restorani, klubovi, parkovi i poznate turističke atrakcije poput Kalemegdanske Tvrdjave, Narodnog pozorišta, boemske četvrti Skadarlija i ostalih znamenitosti napoznatije prestonice Balkana.


Padaju prihodi Trumpovih hotela - Bolja Strana\nNaslovnica Svijet Padaju prihodi Trumpovih hotela\nPadaju prihodi Trumpovih hotela\nPrihodi najpoznatijih hotela bivšeg američkog predsjednika Donalda Trumpa pali su prošle godine, kada je pandemija virusa korona snažno pogodila privredu, pokazuje finansijski izvještaj objavljen u srijedu, posljednjeg dana njegovog mandata.\nTrumpov “International Hotel” u Washingtonu je zaradio 15.1 milion dolara u 2020. i u prve tri sedmice 2021. godine, pokazuje Trampov izvještaje. To je 62.7 odsto manje nego 2019.\nSlično je i s Trumpovim nekretninama u Las Vegasu kojima je prihod pao 60.5 odsto na 9.2 miliona i s njegovim golf igralištem na Floridi, T”rump National Doralom” čiji su prihodi za 42.7 odsto manji i iznose 44.2 miliona dolara.\nRijetka svjetla tačka je Trumpov klub Mar-a-Lago u Palm Biču na Floridi, gdje će živjeti nakon što je otišao iz Washingtona. Prihodi tog resorta, u kojem je Trump povremeno primao političke saveznike i strane uzvanike, skočili su prošle godine 13 odsto na 24.2 miliona dolara.\nRedovan finansijski izvještaj koji je Trump morao ispuniti nudi jedan od najpotpunijih uvida u finansije nekretninskog milijardera koji je uporno odbijao da objavi svoje poreske prijave, uprkos tome što je to bila uobičajena praksa ranijih predsjednika.\nU izvještaju na 79 stranica navedene su pojedinosti od udjela u kompanijama do toga koliko je novca primio kao član Screen Actors Guilda, udruženja filmskih i televizijskih radnika i izvođača. Ono uključuje i poklone koje je Trump dobio kao predsjednik, među njima pojas Ultimate Fight prvenstva vrijedan 650 dolara koji je dobio od Kolbija Kovingtona, borca i Trumpovog pristalice, prenosi Index.hr\nPrethodni članakKako izgleda život u Wuhanu, žarištu pandemije\nNaredni članakProizvedene baterije za električna auta koje se mogu napuniti za pet minuta


Radio 021\t25.10.2017 09:54\nTrend smanjenja stanovništva nastaviće se do 2050. godine kada će Srbija imati 6,3 miliona stanovnika što, kako navode demografi i statističari, znači da će se po broju stanovnika vratiti 100 godina unazad, izjavio je danas u Nišu sociolog Ljubiša Mitrović.\n"Da su podsticajna sredstva koja se daju stranim investitorima data za razvoj malih i srednjih domaćih preduzeća i za podsticaj rađanja sada bismo imali posve drugačiju demografsku sliku", rekao je Mitrović.\nMinistarka bez portfelja zadužena za demografiju i populacionu politiku Slavica Đukić Dejanović izjavila je da je "alarm odavno zvonio", da su stručnjaci odavno ukazivali da će Srbija doći u stanje demografske katastrofe. Ona je kazala da je po podacima statističara 2016. bila godina u kojoj su demografski podaci za Srbiju bili najlošiji u poslednjih 120 godina.\n"Prošle godine je u našoj zemlji umrlo preko 100.000 ljudi, a rođeno je manje od 65.000 beba", kazala je Đukić Dejanović.\nDodala je da je zvanična statistika zabeležila da na području opštine Crna Trava 2013. godine nije rođena nijedna beba. Navodeći da je prvi put ove godine sedam opština dobilo budžetska sredstva za projekata čiji je cilj povećanje nataliteta, Đukić Dejanović je kazala da u podsticaj rađanja moraju aktivno biti uključene lokalne samouprave, zdravstvene i obrazovne ustanove, regionalne privredne komore i razvojne agencije, kao i kancelarije za mlade.


Ministar Mario Nenadić i predstavnica OSCE-a Samra Ramić o izmjenama Ustava KS: Mogućnost novog kruga konsultacija sa jedinicama lokalne samouprave | Vlada Kantona Sarajevo\nMinistar Mario Nenadić i predstavnica OSCE-a Samra Ramić o izmjenama Ustava KS: Mogućnost novog kruga konsultacija sa jedinicama lokalne samouprave\nO izmjenama Ustava Kantona Sarajevo i aktivnostima koje se u vezi s tim poduzimaju razgovarali su danas ministar pravde i uprave Kantona Sarajevo Mario Nenadić i predstavnica Misije OSCE-a u Bosni i Hercegovini Samra Ramić.\nMinistar Nenadić je informisao predstavnicu OSCE-a o detaljima održanih tematskih rasprava u Gradu Sarajevo i općinama, kao i o inicijativi pojedinih općina da se produži rok javne rasprave na tekst amandmana L do LV na Ustav Kantona Sarajevo.\nS obzirom da nisu dostavljeni zaključci svih općinskih vijeća sa primjedbama, sugestijama i prijedlozima na tekst pomenutih amandmana, najavljena je mogućnost organiziranja još jednog kruga konsultacija sa jedinicama lokalne samouprave, a što podržava i Misija OSCE-a.\nRečeno je da će OSCE-a i dalje pratiti aktivnosti u okviru reforme Ustava Kantona Sarajevo. Ovom prilkom, istaknuta je dobra saradnja sa resornim kantonalnim ministarstvom.


EU ili SAD - ko je nadležan za pregovore Beograda i Prištine - Dijalog.net\nNaslovna Politika EU ili SAD – ko je nadležan za pregovore Beograda i Prištine\nBrisel, 12. mart 2020. – NATO ostaje u potpunosti posvećen svojoj misiji na Kosovu (Kfor) koja nastavlja da obezbeđuje sigurno i bezbedno okruženje i slobodu kretanja za sve zajednice.\nTo je za EUobzerver rekao neimenovani zvaničnik zapadne vojne alijanse povodom navoda o povlačenju američkih vojnika sa Kosova.\nTači je tada u Vašingtonu izjavio da je “Amerika konačno preuzela dijalog Kosova i Srbije (od EU)” ali Grenel nije želeo za EUobzerver da komentariše da li je Tači u pravu.\n“Naravno da nisu“, rekao je portparol službe spoljnih poslova EU povodom Tačijevih navoda da su SAD preuzele mirovni proces.\nEU je “pozdravila američki angažman. Ali EU je jedini međunarodno zadužen posrednik u dijalogu Beograda i Prištine… Niko drugi to ne organizuje“, dodao je portparol, navodeći da diplomatija EU ima mandat UN.\n“Razgovori koje su lideri Srbije i Kosova mogli voditi u SAD nisu deo dijaloga pod okriljem EU“, rekao je portparol EU.\nEUobzerver prenosi i izjavu neimenovanog NATO zvaničlnika da “NATO takođe u potpunosti podržava nastavak dijaloga Beograda i Prištine uz posredovanje EU“.\n“Ne možemo ih naterati (Tačija i Vučića) da sednu za isti sto ako to ne žele“, rekao je portparol EU.\nUpitan da li je spoljnopolitička služba EU podržala tu ideju, portparol EU rekao je da je “cilj potpuna normalizacija odnosa kroz pravno obvezujući sporazum”.\n“Sadržaj, opseg, priroda i obim takvog sporazuma treba da odrede dva glavna aktera (Beograd i Priština)“, dodao je, prenosi Euractiv.\nOznakeEvropska komisijapoglavlje 35SAD\nPrethodno Belgrade Youth Fair 2020: Najveći karijerni događaj za mlade u regionu\nSledeće EU osudila odluku SAD da zabrani putovanja iz Evrope\nTop Tags istraživanje Civilno društvo Pravosuđe evropske integracije Vlada Republike Srbije lokalna samouprava Evropska unija vladavina prava Srbija i Evropska unija mediji Društvo mladi Evropska komisija konkurs OCD


Ulazak jedne zemlje u NATO donosi njenu veću bezbednost, ali ona, s druge strane, i te kako košta.\nOvako ukratko za „EuroBlic“ analitičari ocenjuju prednosti, odnosno mane eventualnog ulaska u vojnu alijansu, što je proteklih dana ponovo goruća politička tema u BiH.\nPriča oko mogućeg ulaska BiH u NATO ovaj put nije podelila samo dva entiteta, već i političare unutar RS, i to oko potrebe da se oko te teme organizuje referendum.\nNajglasniji zagovornik o potrebi održavanja referenduma o ulasku BiH u NATO, trenutno je predsednik RS Milorad Dodik, dok ga u tome ne sledi opozicija, pa čak i deo njegovih koalicionih partnera.\nU takvom odnosu snaga, politički analitičari ocenjuju da referendum u Srpskoj može imati svoju političku snagu, ali pravno ne bi bio međunarodno priznat, pogotovo jer bi bio održan samo u jednom delu BiH.\nMogući politički potresi\nAnalitičar međunarodnih odnosa Đorđe Tomić smatra da forsiranje priče o ulasku BiH u NATO može samo da izazove političke potrese, koji joj u ovom trenutku najmanje trebaju.\n- Takvi potresi samo idu na ruku manipulatorima, koji sedeći u foteljama jedva čekaju da se potegne ovakvo pitanje, pa da skrenu pažnju s drugih gorućih pitanja. Forsiranjem te priče javnost pravi veliku uslugu neodgovornim političarima, koji onda dobijaju teren na kojem mogu da floskulama zamene stvarne rezultate svog nerada – kaže Tomić.\nDodik: Politika Srpske biće odbacivanja puta BiH ka NATO\nSrpska na RAZMEĐI Istoka i Zapada: Ruska ENKLAVA ili američka KOLONIJA\nKada je reč o prednostima, odnosno manama ulaska BiH u NATO, Tomić posebno ističe da ekonomski momenat, odnosno činjenicu da članstvo u vojnoj alijansi mnogo više košta od EU, od koje se zauzvrat dobija i finansijska pomoć.\n- Jedna država, koja je mala, slaba i relativno skoro izašla iz sukoba, mora da zna da u takvoj organizaciji neće samo dobijati pomoć, već će se od nje očekivati da aktivno učestvuje i izdvaja i politički i novčano i vojno da bi bila članica tako ozbiljne organizacije. Osim toga, nema nikakvog istorijskog, političkog, pravnog osnova da verujemo da bi ulazak u NATO garantovao da će se ovde živeti u mirnoj i stabilnoj državi. Imamo samo garanciju da bi nas to koštalo i da bi nas geopolitički mapiralo, odnosno stavilo na jednu geopolitičku stranu na koju nisu spremni svi građani BiH i svi konstitutivni narodi – ističe Tomić.\nDodaje i da nema nikakve garancije da bi članstvo u NATO sprečilo neke unutrašnje sukobe u BiH, jer da je tako onda bi, ilustracije radi, dve članice NATO - Grčka i Turska - davno rešile svoj sukob oko Kipra.\nS druge strane, politički analitičar iz Beograda Boban Stojanović za „EuroBlic“ posebno ističe bezbednosi aspekt članstva u NATO.\n- Za neke „normalne“ države, ulazak u NATO je suštinski važno, ne čak bezbednosno, već državno pitanje. Za neke druge znači samo bezbednost i sigurnost, odnosno garanciju da neće ratovati sa zemljom koja je članica NATO. Međutim, kada je reč o BiH, to bi verovatno dovelo do ogromnog unutrašnjeg nemira i podele – Srpska bi verovatno bila protiv toga, dok bi Federacija došla u dilemu da li je spremna i koliko da rizikuje unutrašnje probleme zarad promocije ulaska BiH u NATO – ističe Stojanović.\nZa razliku od Tomića, on smatra da članstvo u NATO može doneti i ekonomske pogodnosti.\n- Možda bi bio problem taj budžet koji bi trebalo odvojiti i modernizovati vojnu opremu. Međutim, ako pogledate ekonomsku razvijenost zemalja koje su članice NATO i onih koje nisu, onda se vidi da postoji i taj uticaj članstva u bezbednosnom savezu na ekonomske tokove – zaključuje Stojanović.\nPODIGNUTA OPTUŽNICA Očuh dečaka tukao plastičnim crevom, majka plačući molila da ga pusti\nKantonalno tužilaštvo Zeničko-dobojskog kantona, podiglo je optužnicu protiv Š. E. iz Visokog zbog počinjenog krivičnog dela nasilje.


Akcija pošumljavanja u Vojvodini: Posađeno 2.600 sadnica - AgroSmart\nVelika akcija pošumljavanja SBB fondacije „Da šume bude više, da se lepše diše!“ nastavljena je ovog vikenda u Vojvodini. Bečej, Bačka Topola i Kljajićevo postali su bogatiji za 2.600 sadnica zahvaljujući novoj akciji SBB fondacije i Društva za zaštitu i proučavanje ptica Srbije.\nU subotu 4. decembra u zajedničkoj akciji sa pobednicima konkursa „Da šume bude više, da se lepše diše!“, Udruženjem omladine “Start”, posađeno je 1.000 sadnica hrasta lužnjaka, poljskog jasena, bele topole i crne topole u Kljajićevu u blizini Sombora.\nBečej je takođe dobio novih 1.000 sadnica zahavaljujući prijavi planinarskog društva “Lesson”, dok je u Bačkoj Topoli, u saradnji sa Ekološkim društvom Arkus, zasađeno 600 sadnica.\nU akciji su pored zaposlenih u SBB kompaniji i lokalnih udruženja učestvovali i volonteri i lokalno stanovništvo.\nSledeći gradovi koje će biti pošumljeni u okviru ove akcije su: Bor 8. decembra, a zatim slede Zrenjanin 11. Pirot 17. i Kikinda 18. decembra.


Počinje operacija "Danska" - Sportske.net\nPočinje operacija "Danska"\nOkupljanje srpskih reprezentativaca pred meč koji može da bude i odlučujući kada je plasman na EP u Francuskoj u pitanju je danas.\nPripreme za kvalifikacioni meč sa Danskom počinju danas okupljanjem srpkih reprezentativaca, a selektor Advokat bi trebalo da bude veoma zadovoljan formom naših reprezentativaca koji su prethodnog vikenda dominirali u Evropi.\nSrbija će u petak od 20:45 ugostiti Dansku pred praznim tribinama zbog dobro nam poznatog razloga. Meč se igra u Humskoj,a pobeda bi mogla da vrati poljuljano samopouzdanje naših reprezentativaca.\nSelektor Srbije najverovatnije neće računati na Aleksandra Kolarova (koji će se pojaviti danas, ali zbog povrede su male šanse da zaigra), a pod znakom pitanja je i mladi golman Rajković koji se povredio u meču sa Čukaričkim i postoji mogućnost da preskoči ovo okupljanje. Ipak, selektora mnogo više mora da brine pozicija levog beka.\nNekoliko naših reprezentativaca je pokazalo da se nalazi u izuzetnoj formi, posebno to možemo reći za fudbalere koji igraju u Premijer ligi (Ivanović, Matić i Tadić), ali i za Aleksandra Mitrovića koji je u golgeterskoj formi nakon golova koji je postigao Arsenalu i u domaćem šampionatu.\nTakođe, strelac je juče bio i Filip Đorđević za Lacio, tako da će Dik Advokat imati problema da se odluči kog napadača staviti među prvih 11 na terenu.\nTreba da raduje i povratak Biševca na teren, nalazi se u odličnoj formi u Lionu i ponovo je standardan. Sa druge strane, treba da zabrinjava neigranje Lazara Markovića, Miloša Jojića, Matije Nastasića, ali i Zorana Tošića, koji nije bio starter u prethodnih nekoliko utakmica ekipe CSKA.\nDakle, Humska 1, petak, 20:45 - Srbija vs Danska.


ADOLESCENT u Sremskoj Mitrovici - potvrda dostignutog kvaliteta saradnje06.03.2016.\nZaposleni u Medicinskoj školi "Draginja Nikšić" u Sremskoj Mitrovici, sa svojim Timom za stručno usavršavanje i rukovodiocem Tima Smiljkom Perić, još jednom su demonstrirali vrhunski domet u organizovanju jednog programa obuke.\nEfekti njihovog rada, baziranog na samoorganizovanju, zaista su impozantni: izuzetan interes zaposlenih (broj prijavljenih uvek prevazilazi maksimalan broj učesnika), atmosfera tokom seminara predivna, spremnost za aktivno učešće kako se samo poželeti može, prepoznavanje pravih vrednosti programskih sadržaja u odnosu na sopstvene potrebe skoro potpuno i, ono što je najznačajnije, izuzetan profesionalni pristup na primeni stečenih znanja i veština u svakodnevnom radu (povratne informacije u vidu primera dobre prakse i kontakti sa članovima autorsko realizatorskog tima kada je neophodan savet ili provera pri zauzimanju stava i delovanju pojedinca u konkretnim situacijama značajnim za odnose sa učenicima i roditeljima).\nPri svakoj novoj realizaciji, učesnici daju nove potvrde već prihvaćenim vrednosti prethodnih obuka.\nRealizacije obuke sa programom "Adolescent i specifični stilovi kontakta u porodici - obuka za rad sa učenicima i roditeljima" 5. marta u prostorijama škole, donela je potvrdu svega što je prethodno rečeno, ali sa zaista neverovatnim individualnim procenama učesnika kroz evaluacione instrumente (upitnik Zavoda, evaluaciona lista autora) - samo 6 od 300 ocena prema upitniku Zavoda nisu maksimalno pozitivne (nisu "četvorke" već "trojke"), a slično je i prema evalucionoj listi.\nJednostavnije rečeno, 29 od 30 učesnika zajednički rad na realizaciji programskih sadržaja ocenili su najvišom mogućom ocenom po svim onim aspektima predviđenim upitnikom Zavoda!\nAko se tome dodaju još dva pokazatelja iz Upitnika, da je po mišljenju učesnika iskorišćenost preko 80% raspoloživog vremena za smislene aktivnosti učenja i stav SVIH učesnika da ovaj program treba preporučiti kolegama i koleginicama, onda ne može začuditi naša zatečenost i iskreno oduševljenje na rastanku, kada su nam uručeni simboli pažnje i raspoloženja zaposlenih iz ove škole uz poruku "Dođite nam opet!".\nU ime Udruženja još jednom iskrena zahvalnost koleginici Smiljki Perić, Timu za stručno usavršavanje i koleginicama i kolegama iz ove škole za nivo ostvarene saradnje i stvaranje ambijenta koji nam je toliko neophodan za prevazilaženje svih onih teškoća koji su koje se mogu smanjiti ili eliminisati sopstvenim snagama.\nSkoro da zaboravimo, a to bi zaista bila šteta. Sve što je bilo vezano za realizaciju ovog seminara finansirali su sami učesnici, zaposleni iz Medicinske škole"Draginja Nikšić" u Sremskoj Mitrovici.\nPosetite stranice ovog sajta posvećene izveštaju o realizaciji ove obuke i dopunite bar malo svoj utisak o tome kako je to zaista bilo i koliko je značajno da se stručno usavršavanje odvija u ovakvom ambijentu i sa takvim efektima.\nOd Udruženja iskrene čestitke i zahvalnost što ste nam obezbedili tako upečatljive dokaze postojanja. Biće nam čast i zadovoljstvo da se i dalje družimo.


Evropska unija produžila sankcije Rusiji za još šest mjeseci - Autonomija\n"Za 177 osoba zamrznuta imovina i uvedena zabrana putovanja, dok su sankcije uvedene i za 48 kompanija i ustanova"\nEvropska unija (EU) odlučila je produžiti sankcije Rusiji za još šest mjeseci, s obrazloženjem da destabilizira Ukrajinu.\nEvropsko vijeće objavilo je da je odlučeno da se sankcije Rusiji produže do 15. marta 2022. godine zbog toga što, kako se navodi, ne prestaju prijetnje Rusije po teritorijalni integritet, suverenitet i nezavisnost Ukrajine, prenosi Anadolija.\nU saopćenju se navodi da je za 177 osoba zamrznuta imovina i uvedena zabrana putovanja, dok su sankcije uvedene i za 48 kompanija i ustanova.\nRusija je ilegalno anektirala Autonomnu Republiku Krim i grad Sevastopolj u martu 2014. godine.\nNakon pripajanja Krima Rusiji i događaja u istočnoj Ukrajini, Evropska unija, Sjedinjene Američke Države i neke države uvele su različite sankcije Rusiji.\nEvropska unija, rusija, sankcije


► Mogerini: Kosovo ostaje politički prioritet za EU\nVisoka predstavnica imenovala je Violu fon Kramon-Tobadel, članicu Evropskog parlamenta, za šeficu kosovske posmatračke misije i rekla da je uverena da će misija pod vođstvom Kramon-Tobadel "doprineti inkluzivnim, verodostojnim i transparentnim izborima".\nUži tim od devet izbornih stručnjaka EU stigao je u Prištinu 7. septembra i ostaće do kraja izbornog procesa. Kasnije u septembru će im se pridružiti 18 dugoročnih posmatrača koji će biti raspoređeni širom zemlje, a još kasnije za izbornu nedelju još dodatnih 36 kratkoročnih posmatraća, navodi se u saopštenju. ;Šefica posmatračke misije Kramon-Tobadel je izrazila uverenje da je važno da EU nastavi da prati izbore na Kosovu, što je počelo 2009. Ona je izrazila nadu da će posmatračka misija dati važan doprinos izobrima i naporima da se osnaži kosovski izborni proces u budućnosti.\nTači najavio sastanak sa Makronom: Francuska može da ima odlučujuću ulogu u rešenju kosovskog pitanja\nPredsednik Kosova Hašim Tači najavio je danas da će imati sastanak sa predsednikom Francuske Emanuelom Makronom u Parizu gde se nalazi povodom Dana primirja u Prvom svetskom ratu.\nVisoka predstavnica Evropske unije Federika Mogerini i vođe zemalja Zapadnog Balkana složili su se večeras na radnoj večeri u Briselu da integracija Zapadnog Balkana u EU ostaje ključni...\nVisoka predstavnica EU Federika Mogerini ocenila je da su vođe evropskog bloka napravile "istorijsku grešku" kada nisu uspele da se dogovore o počinjanju pristupnih pregovora sa...


Kada imate problem sa internetom, prvo što treba da uradite je da testirate svoju internet konekciju. Ukoliko je sve u redu, sledeći korak je da testirate dostupnost veb sajta kome želite da pristupite i proverite da li je tu problem. Ovo je očigledno rešenje za sve koji malo bolje poznaju računarsku tehnologiju. Oni koji nisu […]Pročitaj više\nGravit je besplatan program za dizajn i vektorsko crtanje. Predstavlja odličnu, a besplatnu zamenu za Adobe Illustrator i Fireworks. Za korišćenje ovog programa vam je potrebna samo internet konekcija, web browser i besplatan nalog na sajtu gravit.io. Gravit sadrži sve alate koji su potrebni za osnovni i napredan rad, uključujući: alate za selektovanje (group, merge, […]Pročitaj više